
	讜讗诪专讜 讛注诇讜诐 诇住讜讻讛. 讘驻' 讘转专讗 讚讬讜诪讗 (讚祝 注讟:) 诪讬讬转讬 诪转谞讬' 讚讛讻讗 讘讛讗讬 诇讬砖谞讗 诇讗 诪驻谞讬 砖讛诇讻讛 讻谉 讗诇讗 砖专爪讜 诇讛讞诪讬专 注诇 注爪诪谉 讜讻砖谞转谞讜 诇专' 爪讚讜拽 讻讜' 讛讬讬谞讜 诪砖讜诐 讚诪转专爪讬谞谉 诪转谞讬转讬谉 讛讻讬 诪讬讬转讬 诇讛 讛砖''住 讻讗讬诇讜 诪砖谞转谞讜 砖谞讜讬讛 讻讱: 讛讗 讻讘讬爪讛 讘注讬 谞讟''讬 诇讗讻讬诇讛. 讜诇讗 诪讬砖转专讬 讘诪驻讛 讚讞讬讬砖讬谞谉 讚诇诪讗 谞讙注 讻讚诪住讬拽 驻' 讻诇 讛讘砖专 (讞讜诇讬谉 讚祝 拽讝:) 讜诪讬讛讜 转讬诪讛 讚讛讗 专' 爪讚讜拽 讻讛谉 讛讬讛 讻讚驻专讬砖讬' 讜讗''讻 讗驻讬' 讻讘讬爪讛 砖专讬 讘诪驻讛 讘诇讗 谞讟''讬 讻讚讗诪专 砖诪讜讗诇 讛转诐 讛转讬专讜 诪驻讛 诇讗讜讻诇讬 转专讜诪讛 讜诇讗 讛转讬专讜 诪驻讛 诇讗讜讻诇讬 讟讛专讜转: 转砖讘讜 讻注讬谉 转讚讜专讜. 讘讬专讜砖诇诪讬 讬诇讬祝 讘讙讝专讛 砖讜讛 谞讗诪专 讻讗谉 转砖讘讜 讜谞讗诪专 诇讛诇谉 讜驻转讞 讗讛诇 诪讜注讚 转砖讘讜 讬讜诪诐 讜诇讬诇讛 砖讘注转 讬诪讬诐 诪讛 讬砖讬讘讛 砖谞讗诪专讛 诇讛诇谉 注砖讛 讘讛 讗转 讛诇讬诇讜转 讻讘讬诪讬诐 讗祝 讬砖讬讘讛 讛讗诪讜专讛 讻讗谉 注砖讛 讘讛 诇讬诇讜转 讻讘讬诪讬诐 讜讟注诪讗 讚专讘谞谉 诪驻专砖 专' 讬讜讞谞谉 讘砖诐 专讘讬 讬砖诪注讗诇 谞讗诪专 讞诪砖讛 注砖专 讘驻住讞 讜谞讗诪专 讟''讜 讘讞讙 诪讛 讟''讜 讛谞讗诪专 讘驻住讞 诇讬诇讛 讛专讗砖讜谉 讞讜讘讛 讜砖讗专 讻诇 讛讬诪讬诐 专砖讜转 讗祝 讟''讜 讛谞讗诪专 讘讞讙 诇讬诇讛 讛专讗砖讜谉 讞讜讘讛 讜砖讗专 讻诇 讛讬诪讬诐 专砖讜转 讞讘专讬讬讗 讘注讜 讗讬 诪讛 诇讛诇谉 注讚 砖讬讻谞住 诇诪爪讛 讻砖讛讜讗 转讗讜讛 讗祝 讻讗谉 注讚 砖讬讻谞住 诇住讜讻讛 讘转讗讜讛 专' 讝讬专讗 讘注讬 讗讬 诪讛 诇讛诇谉 注讚 砖讬讗讻诇 讻讝讬转 讚讙谉 诪爪讛 讗祝 讻讗谉 注讚 砖讬讗讻诇 讻讝讬转 讚讙谉 讘住讜讻讛: 讗讬 讘注讬 讗讻讬诇 讜讗讬 讘注讬 诇讗 讗讻讬诇. 讻诇诇 讚讗讬 讗讻讬诇 讞讬讬讘 诇讗讻讜诇 讘住讜讻讛 讻讚讗诪专讬谞谉 诇注讬诇 讜诪砖诪注 讛讻讗 讚讘讬''讟 诇讗 讛讜讬 讞讜讘讛 讜讗讬 讘注讬 诇讗 讗讻讬诇 讻诇诇 讞讜抓 诪诇讬诇 讬''讟 讛专讗砖讜谉 讜诇驻讬 讝讛 讗诐 讟注讛 讜诇讗 讛讝讻讬专 砖诇 讬''讟 讘讘专讻转 讛诪讝讜谉 讗讬谞讜 爪专讬讱 诇讞讝讜专 讜讛讗 讚讗诪专讬' 驻' 砖诇砖讛 砖讗讻诇讜 (讘专讻讜转 讚祝 诪讟:) 砖讘转讜转 讜讬''讟 讚诇讗 住讙讬 诇讬讛 讚诇讗 讗讻讬诇 讗诐 讟注讛 讞讜讝专 诇讗 诪讬转讜拽诪讗 讗诇讗 讘诇讬诇讬 讬''讟 讛专讗砖讜谉 砖诇 驻住讞 讜讘诇讬诇讬 讬''讟 讛专讗砖讜谉 砖诇 讞讙 讜讛讗 讚讗砖讻讞谉 讘驻' 讘' 讚讘讬爪讛 (讚祝 讟讜:) 讜讘驻' 讗诇讜 讚讘专讬诐 讘驻住讞讬诐 (讚祝 住讞:) 讙讘讬 讬''讟 讞诇拽讛讜 讞爪讬讜 诇讛' 讜讞爪讬讜 诇讻诐 讞爪讬讜 诇讗讻讬诇讛 讜讞爪讬讜 诇讘讬转 讛诪讚专砖 讚讘专讬 专' 讬讛讜砖注 讗驻砖专 讘讘讬砖专讗 讜驻讬专讬 讚讗讬谉 讘讛谉 讘专讻转 讛诪讝讜谉 讜诇讗 讘注讬 讛讝讻专转 讬''讟 讗讘诇 诇讬诇讬 讬''讟 讛专讗砖讜谉 砖诇 讞讙 诇讗 住讙讬 讘诇讗 驻转 讻讬讜谉 讚讬诇驻讬谞谉 诪讞讙 讛诪爪讜转 讗注''讙 讚诇专' 讗诇讬注讝专 讗诪专讬谞谉 讘砖讗专 讬诪讬诐 讗诐 讛砖诇讬诐 讘诪讬谞讬 转专讙讬诪讗 讬爪讗: 讜讛讗 讗''专 讗诇讬注讝专 讬''讚 住注讜讚讜转 讞讬讬讘 讗讚诐 诇讗讻讜诇 讘住讜讻讛. 讗讛讗 讚诪砖诇讬诐 讘讬''讟 讛讗讞专讜谉 驻专讬讱 讚诇讬讻讗 住讜讻讛: 讞讝专 讘讜 专' 讗诇讬注讝专. 讗爪诇 讞讻诪讬诐 诇讜诪专 砖讗讬谉 诇讚讘专 拽爪讘讛 讜讗诐 专爪讛 诇讛转注谞讜转 讬转注谞讛 讞讜抓 诪诇讬诇讬 讬''讟 讛专讗砖讜谉 讜讘讛讗 诪讬讛讗 驻诇讬讙 注诇讬讬讛讜 讚拽住讘专 讬砖 诇讛 转砖诇讜诪讬谉 讻诪讜 砖讬砖 转砖诇讜诪讬谉 诇拽专讘谉 讬''讟 专讗砖讜谉 讗祝 讘讬''讟 讗讞专讜谉 讻讱 驻讬' 讘拽讜谞讟专住 讜诇讬砖谞讗 讚讬砖诇讬诐 讜讗诐 讛砖诇讬诐 诇讗 诪砖诪注 讻诇诇 诇砖讜谉 转砖诇讜诪讬谉 讗诇讗 诇砖讜谉 讛砖诇诪讛 讞砖讘讜谉 砖诇 讬''讚 住注讜讚讜转 讜注讜讚 讻讬讜谉 讚诪诪爪讛 讬诇驻讬谞谉 诇讗 诪谞讬谞谉 砖讬讛讗 转砖诇讜诪讬谉 诇诪爪讛 砖诇 诇讬诇讛 讛专讗砖讜谉 砖诇 驻住讞 讜注讜讚 讚诪砖诪注 拽爪转 讘讬专讜砖诇诪讬 讚讘注讬 讻讝讬转 讚讙谉 诇住注讜讚转 讬''讟 讛专讗砖讜谉 砖诇 讞讙 讻诪讜 讙讘讬 诪爪讛 讜讛讻讗 讗诪专讬' 讚讬砖诇讬诐 讘诪讬谞讬 转专讙讬诪讗 讜注讜讚 诪注讜讘讚讗 讚讗驻讜讟专讜驻讜住 砖诇 讗讙专讬驻住 诪砖诪注 讚诇讗 驻讟专 专' 讗诇讬注讝专 讘住注讜讚讛 讗讞转 诇讻讱 谞专讗讛 诇驻专砖 讞讝专 讘讜 专' 讗诇讬注讝专 诪诪讛 砖讛讬讛 诪爪专讬讱 住讜讻讛 讜诇注讜诇诐 讬''讚 住注讜讚讜转 讘注讬 讜讘讬专讜砖诇诪讬 诪砖谞讬 讗诪专 专' 讗讞讗 诇诪爪讜讛 讞砖讜讘讛 讻诇讜诪专 诇讻转讞讬诇讛 爪专讬讱 诇讗讻讜诇 讘住讜讻讛 讜讗诐 诇讗 讗讻诇 诪砖诇讬诐 讘砖诪讬谞讬 讘诇讗 住讜讻讛: 讘诪讬谞讬 转专讙讬诪讗. 驻讬' 讘拽讜谞讟专住 讻讙讜谉 驻讬专讜转 讜讻讬住谞讬谉 讜拽驻诇讜讟讜转 诪讘讜砖诇讬谉 讜讗讬 讗驻砖专 诇讜诪专 讻谉 讚讛讗 专讘讗 诪住讬拽 驻' 讞' 讚讬讜诪讗 (讚祝 注讟: 讜砖诐) 讚驻讬专讬 诇讗 讘注讬 住讜讻讛 讜讚讬讬拽 诪讛讻讗 讜讗讬 住''讚 驻讬专讜转 讘注讬 住讜讻讛 诇讬砖诇讬诐 讘驻讬专讜转 讜讚讞讬 讘讗转专讗 讚诇讗 砖讻讬讞讬 驻讬专讜转 讜讗讬讘注讬' 讗讬诪讗 诪讬谞讬 转专讙讬诪讗 谞诪讬 诪讬谞讬 驻讬专讬 谞讬谞讛讜 诪''诪 诪砖诪注 讚讗讬 驻讬专讬 诇讗 讘注讬 住讜讻讛 讗讬谉 讛砖诇诪讛 诪讜注诇转 讘驻讬专讜转 讜诪讬谞讬 转专讙讬诪讗 讛讜讜 讻讙讜谉 讘砖专 讜讚讙讬诐 讜砖讗专 讚讘专讬诐 砖诪诇驻转讬谉 讘讛谉 讗转 讛驻转 讜讗讬谉 诇诇诪讜讚 诪讻讗谉 砖讬讜注讬诇讜 诪讬谞讬 转专讙讬诪讗 诇讛砖诇讬诐 砖诇砖 住注讜讚讜转 砖诇 砖讘转 讚砖讗谞讬 讛转诐 讚讬诇驻讬' (砖讘转 讚祝 拽讬讝:) 诪讚讻转讬讘 转诇转讗 讛讬讜诐 讙讘讬 诪谉 砖讛讜讗 讘诪拽讜诐 驻转 讜讗驻讬' 讘讗谞讜 诇讛砖讜讜转诐 诇讗 谞驻讬拽 讘驻讬专讜转 讻讚驻专讬砖' 讚诇讗 诪讛谞讬 讙讘讬 住讜讻讛.:





专讘讬谞讜 讞谞谞讗诇

讜讗拽砖讬' 诪讚专' (讬爪讞拽) [爪讚讜拽] (讚专砖) 谞转谞讜 诇讜 讗讜讻诇 驻讞讜转 诪讻讘讬爪讛 讜讗讻诇讜 讞讜抓 诇住讜讻讛 讘诪驻讛 讘诇讗 谞讟讬诇转 讬讚讬诐 讜讘诇讗 讘专讻讛 讚讬讬拽讬谞谉 诪讬谞讛 讛讗 讻讘讬爪讛 讘注讬讗 住讜讻讛 讜拽砖讬讗 诇专讘 讬讜住祝 讚讗诪专 讘' 讜讙' 诇讙讬诪讜转 讛讬讗 讗讻讬诇转 注专讗讬 砖讗讜讻诇讬谉 讞讜抓 诇住讜讻讛 讜诇讗讘讬讬 讚讗诪专 讻讚讗讻讬诇 讘专 讘讬 专讘 讜注讬讬诇 诇讻诇讛 讜砖谞讬谞谉 诇注讜诇诐 讗驻讬' 讻讘讬爪讛 诇讗 讘注讬讗 住讜讻讛 讗诇讗 讚讬讬拽讬谞谉 诪诪转谞讬' 讚拽转谞讬 驻讞讜转 讻讘讬爪讛 讛讗 讻讘讬爪讛 讘注讬 谞讟讬诇转 讬讚讬诐 讜讘注讬 讘专讻讛. 讜拽讬"诇 讛讻讬:
诪转谞讬' 专' 讗诇讬注讝专 讗讜诪专 讬"讚 住注讜讚讜转 讞讬讬讘 讗讚诐 诇讗讻讜诇 讘住讜讻讛 讗讞转 讘讬讜诐 讜讗讞转 讘诇讬诇讛. 



讜讞讻"讗 讗讬谉 诇讚讘专 拽爪讘讛 讗讬谞讜 讞讬讬讘 讗诇讗 [诇讬诇] 讬讜"讟 讛专讗砖讜谉 讘诇讘讚 讻专讘讬 砖诪注讜谉 讘谉 讬讛讜爪讚拽 讚讗诪专 谞讗诪专 讞诪砖讛 注砖专 讘讞讙 讛诪爪讜转 讗讻讬诇转 诪爪讛 讜谞讗诪专 讘讞诪砖讛 注砖专 讘讞讙 讛住讜讻讜转 讬砖讬讘讛 讻注讬谉 讚讬专讛 诪讛 讞讙 讛诪爪讜转 讗讻讬诇转 [诪爪讛] 讘诇讬诇讛 讛专讗砖讜谉 讞讜讘讛 砖谞讗' 讘注专讘 转讗讻诇讜 诪爪讜转 讛讻转讜讘 拽讘注讜 讞讜讘讛. 讗祝 讘讞讙 讛住讜讻讜转 讬砖讬讘讛 讻注讬谉 讚讬专讛 讘讗讻讬诇讛 讘住讜讻讛. 诪讻讗谉 讜讗讬诇讱 专砖讜转 讚诪爪讜讛. 



讜注讜讚 讗"专 讗诇讬注讝专 诪讬 砖诇讗 讗讻诇 讘诇讬诇讬 讬"讟 讛专讗砖讜谉. 讜讛讗 讞讬讜讘讬 诪讞讬讬讘 诇讬讛 诇讗讻讜诇 讘讻诇 讬讜诐 讘' 住注讜讚讜转 讜讛谞讛 讞讬讬讘 讘砖讗专 讛讬诪讬诐 讜讻"砖 讘诇讬诇 讬讜"讟 讛专讗砖讜谉. 



讗"专 讗住讬 讞讝专 讘讜 专' 讗诇讬注讝专 讜讗住讬拽谞讗 讻讬 讝讜 讛砖诇诪讛 讘诪讬谞讬 转专讙讬诪讗.





专讬讟讘"讗

讛讗 讻讘讬爪讛 讘注讜 住讜讻讛 讻讜壮鈥�. 驻讬专砖转讬讛 诇诪注诇讛:



讛讗 讚转谞谉 讜注讜讚 讗状专 讗诇讬注讝专 诪讬 砖诇讗 讗讻诇 讘诇讬诇讬 讬状讟 讛专讗砖讜谉 讬砖诇讬诐 诇诇讬诇讬 讬状讟 讛讗讞专讜谉. 驻讬壮鈥� 讗祝 诇诇讬诇讬 讬状讟 讛讗讞专讜谉 讜讻状砖 讘转讜讱 讛讞讙 注爪诪讜 讚讛讗 诪砖诇诪讬 讞讙讬讙讛 讙诪专 诇讛 砖讗诐 诇讗 讞讙讙 讘讬状讟 讛专讗砖讜谉 砖讞讜讙讙 讗转 讻诇 讛专讗砖讜谉 讜讬状讟 讛讗讞专讜谉 砖诇 讞讙 讜讛讻讬 诪讜讻讞 讘讙诪专讗:



讛讗 讚讗诪专讬壮鈥� 讗祝 住讜讻讛 讗讬 讘注讬 讗讻讬诇 讜讗讬 讘注讬 诇讗 讗讻讬诇 诇讗讜 诇诪讬诪专讗 讚诇讗 讗讻讬诇 驻转 讚讛讗 讞讬讬壮鈥� 诇讗讻讜诇 驻转 讘砖讘转讜转 讜讬状讟 讚讗诪专讬谞谉 讘驻壮鈥� 砖诇砖讛 砖讗讻诇讜 讟注讛 讜诇讗 讛讝讻讬专 砖诇 专状讞 讘讘讛诪状讝 讗讬谉 诪讞讝讬专讬谉 讗讜转讜 讘砖讘转讜转 讜讬状讟 诪讞讝讬专讬谉 讗讜转讜 驻专讬砖谞讗 诪砖讜诐 讚专状讞 讗讬 讘注讬 讗讻讬诇 讜讗讬 讘注讬 诇讗 讗讻讬诇 讜砖讘转讜转 讜讬状讟 注状讻 讗讻讬诇. 讜讛讗 讜讚讗讬 讻讬 讗诪专讬壮鈥� 讚讘专状讞 讗讬 讘注讬 诇讗 讗讻讬诇 诇讗讜 讚诇讗 讗讻讬诇 讻诇诇 讚讛讗 讗住讜专 诇讛转注谞讜转 讘讛 讗诇讗 讚诇讗 讗讻讬诇 驻转 拽讗诪专 讜诪讬谞讛 讚讘砖讘转讜转 讜讬状讟 注诇 讻专讞讬讛 讗讻讬诇 驻转 讜诇讬讻讗 诇诪讬诪专 讚讛讬讬谞讜 讚讜拽讗 讘诇讬诇 讛专讗砖讜谞讛 砖诇 驻住讞 砖拽讘注讜 讛讻转讜讘 讞讜讘讛 诪讚讻转讬讘 讘注专讘 转讗讻诇讜 诪爪讜转 讜讘诇讬诇讛 讬状讟 讛专讗砖讜谉 砖诇 讞讙 讚讙诪专讬 讟状讜 讟状讜 诪讞讙 讛诪爪讜转 讻讚讗讬转讗 讘住诪讜讱 讗讘诇 砖讗专 讬诪讬诐 讟讜讘讬诐 诇讗 诪讞讬讬讘 诇讗讻讜诇 驻转 讚讛讗 诇讬转讗 诪讚讗诪专讬谞谉 讛转诐 住转诪讗 讘砖讘转讜转 讜讬状讟 诪讞讝讬专讬谉 讗讜转讜 讜诇讗 拽讗壮鈥� 讗讬谉 诪讞讝讬专讬谉 讗诇讗 讘砖诇 专状讞 讗诇诪讗 讻诇讛讜 讬状讟 讘谞讬 讞讝专壮鈥� 诪砖讜诐 讚诇讗 住讙讬 讚诇讗 讗讻讬诇 驻转 讜讞讬讬讘 讘讛诐 讘住注讜讚讛 讜诇讞诐 诪砖谞讛 讻砖讘转 讜讞爪讬讜 诇讛壮鈥� 讜讞爪讬讜 诇讻诐 讻讚讗讬转讗 讘讬状讟 讜讗驻讬诇讜 专讘讬 讗诇讬注讝专 诇讗 驻讟专 讗诇讗 讘砖讻讜诇讜 诇讬讬壮鈥� 讜讘注爪专转 讛讻诇 诪讜讚讬诐 砖讻诇讜 诇讻诐 讜诪讛 砖讞讚砖 讛讻转讜讘 讘诇讬诇讬 讬状讟 专讗砖讜谉 砖诇 驻住讞 诪讚讻转讬讘 讘注专讘 转讗讻诇讜 诪爪讜转 讛讬讬谞讜 诇讞讬讬讘讜 讘讚讬谉 诪爪讛 专讗讜讬讛 讚讗诇讜 诪讚讬谉 讬状讟 讬讜爪讗 讘讻诇 砖讛讜讗 驻转 讜讘诪爪讛 注砖讬专讛 讜讻谉 讘诇讬诇讛 讛专讗砖讜谞讛 砖诇 住讜讻讛 讜砖讗专 讬诪讬诐 讗诪专讬壮鈥� 讛讻讬 讚讗讬 讘注讬 诇讗 讗讻讬诇 诪讚讬谉 住讜讻讛 讗诇讗 讗讜讻诇 注讚 讻讘讬爪讛 驻转 讞讜抓 诇住讜讻讛 讜讬爪讗 诪讚讬谉 讬状讟 讜诇驻讬讻讱 讘讗 讛讻转讜讘 讜讞讬讬讘讜 诇讗讻讜诇 讘住讜讻讛 诪砖讜诐 诪爪讜转 住讜讻讛 讘诇讬诇讛 讛专讗砖讜谞讛 讚讬诇驻讬谞谉 讟状讜 讟状讜 诪诪爪讛 讗讘诇 讘砖讗专 讬诪讬 讛讞讙 讻诇 砖诇讗 讗讻诇 拽讘注 讞讜抓 诇住讜讻讛 讗诐 讗讻诇 讻讝讬转 驻转 讞讜抓 诇住讜讻讛 讜注砖讛 砖讗专 注谞讬谉 讘住讜讻讛 讬爪讗 诪讞讜讘转 讬状讟 讜讞讜讘转 住讜讻讛. 讜诪爪讬谞讜 诇诪讚讬谉 砖砖讘转讜转 讜讬状讟 砖讜讬谉 诇讛转讞讬讬讘 讘讗讻讬诇转 讻讝讬转 驻转 讘讙壮鈥� 住注讜讚讜转 讜讘诇讬诇 讬状讟 砖诇 驻住讞 讞讬讬讘 讘诪爪讛 专讗讜讬讛 讜讘诇讬诇 讬状讟 专讗砖讜谉 砖诇 住讜讻讜转 讞讬讬讘 诇讗讻讜诇 驻转 讘住讜讻讛 讜砖讬注讜专 讗讻讬诇讛 讝讜 砖诇 诇讬诇讬 住讜讻讜转 讬状讗 砖讛讜讗 讬讜转专 诪讻讘讬爪讛 砖讛讜讗 讗讻讬诇转 拽讘注 讜讞讬讬讘 讘住讜讻讛 讜诇讗 讬诇驻讬谞谉 诪讞讙 讛诪爪讜转 讗诇讗 诇讞讬讬讘讜 讘讗讻讬诇转 驻转 讻诪讜讛讜 讗讘诇 讗讬谉 砖讬注讜专讬讛诐 砖讜讬诐 讚讘诪爪讛 讚讞讬讜讘 讗讻讬诇转 诪爪讛 讛讬讗 住转诐 讗讻讬诇讛 讛讜讗 讻讝讬转 讗讘诇 讛讻讗 讚讞讬讜讘 讗讻讬诇讛 讘住讜讻讛 讛讜讗 诪讚讬谉 住讜讻讛 砖讬注讜专 讛专讗讜讬 诇讞讜讘讛 讚讛讬讬谞讜 讬讜转专 诪讻讘讬爪讛 讘注讬谞谉 讜讻谉 讛讬讛 讗讜诪专 诪讜专讬 谞专状讜 讗讘诇 讗讞专 讻讱 讞讝专 讘讜 讜讗诪专 诇讬 讚讻讬讜谉 讚讙诪专讬谞谉 讙状砖 诪讞讙 讛诪爪讜转 诇讙诪专讬 讚专砖讬谞谉 诪讛 讛转诐 讘讻讝讬转 讗祝 讻讗谉 讘讻讝讬转 诪讚诇讗 驻讬专砖讜 诇讛 讘砖诪注转讬谉 讜讗注状讙 讚讘砖讗专 讛讞讙 讻讝讬转 诇讬转 诇讬讛 拽讘注 讜专砖讗讬 诇讗讻诇讜 讞讜抓 诇住讜讻讛 讘诇讬诇 讛专讗砖讜谉 砖拽讘注讜 讛讻转讜讘 讞讜讘讛 讘住讜讻讛 注砖讗讜 讗讻讬诇转 拽讘注 讜讝讛 谞讻讜谉 讜诇讗 诪爪讬谞谉 讞讬诇讜拽 讘讬诪讬 讛讞讙 讘讬谉 诇讬诇 讛讗壮鈥� 诇砖讗专 讬诪讬诐 讗诇讗 讘讞讬讜讘 讗讻讬诇讛 讝讜 讚讗诇讜 讘注谞讬谞讬 讞讬讜讘 讛住讜讻讛 砖诇讗 诇讗讻讜诇 讜诇砖转讜转 拽讘注 讞讜抓 诇住讜讻讛 讜砖诇讗 诇讬砖谉 拽讘注 讞讜抓 诇住讜讻讛 讚讬谞壮鈥� 砖讜讛 讜讛讻转讜讘 讛砖讜讛 讗讜转诐 讘住讜讻讜转 转砖讘讜 砖讘注转 讬诪讬诐 讜讝讛 驻砖讜讟讜 讗讘诇 砖诪注转讬 讘砖诐 讙讚讜诇 诪讙讚讜诇讬 讛讚讜专 讗砖专 讘爪专驻转 砖讛讬讛 诪讞讬讬讘 诇讬砖谉 讘住讜讻讛 讘诇讬诇讛 讛专讗砖讜谞讛 砖诇 住讜讻讜转 讜讗驻讬壮鈥� 讬专讚讜 讙砖诪讬诐 砖讬谞转 注专讗讬 诪讬讛转 讜诇讗 讛转讬专讜 诇讜 诇讬专讚 诪谉 讛住讜讻讛 讗诇讗 讘砖讗专 讬诪讬诐 砖讛诐 专砖讜转 讗讘诇 讘诇讬诇讛 讛专讗砖讜谞讛 讛讻转讜讘 拽讘注讜 讞讜讘讛 诪讙状砖 讚讟状讜 讟状讜 诪讞讙 讛诪爪讜转 讜讛讗 诇讬转讗 讻诇诇 诇驻讜诐 讛讗讬 讚讻转讬讘谞讗 砖讗讬谉 讞讬讜讘 诇讬诇 讛专讗砖讜谉 讗诇讗 讘讗讻讬诇讛 讚讜诪讬讗 讚诇讬诇 讗壮鈥� 砖诇 驻住讞 讚讞讬讜讘 砖讬谞讛 诇讗 讗转讬 诪讛转诐 讚诇讗 诪讞讬讬讘 讘砖讬谞讛. 讜转讜 讚讗状讻 讛讬讛 住转讬诐 诇谉 转谞讗 诇拽诪谉 砖讗诐 讬专讚讜 讙砖诪讬诐 讬爪讗讜 诪谉 讛住讜讻讛 讜诇讗 讞诇拽 讘讬谉 诇讬诇 讛专讗砖讜谉 诇砖讗专 讬诪讬诐 讗诇讗 讜讚讗讬 讚讛讗 诇讬转讗 讻诇诇 讜诪讛 砖讻转讘谞讜 谞讻讜谉 讜注讬拽专 诇讻诇 诪讜讚讛 注诇 讛讗诪转 诪驻讬 诪讜专讬 谞专状讜:



讜讛讗 讚转谞谉 讜注讜讚 讗状专 讗诇讬注讝专 讻讜壮鈥�. 讗拽砖讬谞谉 注诇讛 诪专讬砖讗 讚拽转谞讬 讗状专 讗诇讬注讝专 讬状讚 住注讜讚讜转 讞讬讬讘 讗讚诐 诇讗讻讜诇 讘住讜讻讛 驻讬专讜砖 讜讗状讻 讗诪讗讬 诇讗 讬讛讬讘 专讘讬 讗诇讬注讝专 转砖诇讜诪讬谉 讗诇讗 诇诪讬 砖诇讗 讗讻诇 诇讬诇 专讗砖讜谉 讚讛讗 讘讻诇讛讜 砖讘注转 讬诪讬诐 谞诪讬 讞讬讬讘 讘住注讜讚讛 讻诪讜 诇讬诇 讗壮鈥� 讜讬砖 谞讜住讞讗讜转 讚讙专住讬 讘讛讚讬讗 诪讗讬 讗讬专讬讗 诇讬诇 讬状讟 专讗砖讜谉 讜讛讗状专 讗诇讬注讝专 讬状讚 住注讜讚讜转 讞讬讬讘 讗讚诐 诇讗讻讜诇 讻讜壮鈥� 讜讛讗 诪讜讻讬讞 讻讚驻专讬砖谞讗 讛诇讻讱 讛讗 讚驻专讬拽 转诇诪讜讚讗 讞讝专 讘讜 专壮鈥� 讗诇讬注讝专 诇讬讻讗 诇驻专讜砖讬 砖讞讝专 讘讜 诪谉 讛讗讞专讜谞讛 讚讛讬讬谞讜 诪讬 砖诇讗 讗讻诇 讘诇讬诇 讬状讟 讻讚驻讬专砖 专砖状讬 讝状诇 讚讛讬讗讱 讞讝专 讘讜 讜讛讗 讘专讬讬转讗 讛讬讗 讜讘讟注讜转 谞讗诪专讛 诪转讞诇转讛 讚讗诐 讗讬转讗 诇拽诪讬讬转讗 诇讬转讗 诇讘转专讬讬壮鈥� 讜讛讜诇状诇 砖诇讗 讗诪专讛 诪注讜诇诐 讗诇讗 讛状驻 砖讞讝专 讘讜 诪谉 讛专讗砖讜谞讛 砖讗诪专 讬状讚 住注讜讚讜转 讞讬讬讘 讜讻讜壮鈥� 讜讛讜讚讛 诇讞讻诪讬诐 砖讗讬谞谉 讞讬讬讘 讗诇讗 诇讬诇 专讗砖讜谉 讜诪砖谞讛 专讗砖讜谞讛 诇讗 讝讝讛 诪诪拽讜诪讛 讻讚讗诪专讬壮鈥� 讘注诇诪讗 讜讻状转 讚诪讜讚讛 专状讗 诇专讘谞谉 砖讗讬谞讜 讞讬讬讘 讗诇讗 讘讗讻讬诇转 诇讬诇 专讗砖讜谞讛 讛讗 讜讚讗讬 讙诪专 诇讛 讘讙状砖 讚讞讙 讛诪爪讜转 讻专讘谞谉 讚诇讬讻讗 讚讜讻转壮鈥� 讗讞专讬谞讗 诇诪讙诪专 诪讬谞讬讛 讜讗状讻 诪谞状诇 砖讬砖 诇讛 转砖诇讜诪讬谉 讜讘诪讗讬 驻诇讬讙讬. 讜讬状诇 讚专讘谞谉 住讘专讬 讚讙诪专讬谞谉 诪讞讙 讛诪爪讜转 诇讙诪专讬 讚住讘专讬 讚讜谉 诪讬谞讛 讜诪讬谞讛 讚诪讛 讛转诐 讞讬讬讘 讜讗讬谉 诇讜 转砖诇讜诪讬谉 讗祝 讻讗谉 讞讬讬讘 讜讗讬谉 诇讜 转砖诇讜诪讬谉 专状讗 住讘专 讚讜谉 诪讬谞讛 讚讞讬讬讘 讘讗讻讬诇讛 讜讗讜拽讬诐 讘讗转专讛 讚讛转诐 讚讗转拽砖 诇驻住讞 讗讬谉 诇讜 转砖诇讜诪讬谉 讻驻住讞 讗讘诇 讛讻讗 讚诪讬讗 诇讞讙讬讙讛 砖讬砖 诇讛 转砖诇讜诪讬谉 讻诇 讛专讙诇 讜诇讬诇讬 讬状讟 讛讗讞专讜谉:



讜讛讗 讚驻专讻讬壮鈥� 诪讗讬 讬砖诇讬诐 讗诇讬诪讗 讘专讬驻转讗 讻诇 诪讗讬 讚讗讻讬诇 讚讬讜诪讬讛 拽讗 讗讻讬诇 转讬壮鈥� 讚讛讗 讘诪转谞讬转讬谉 诪砖诪注 讚讛谞讬 转砖诇讜诪讬谉 讘诇讬诇讬 讬状讟 讛讗讞专讜谉 讚诇讬讻讗 注诇讬讛 诪爪讜转 住讜讻讛 讜诇讗 注讜讚 讗诇讗 砖讗讬谉 诇讜 诇讗讻讜诇 砖诐 讜讻砖讗讜讻诇 砖诐 注讻砖讬讜 讛讗 诪讬谞讻专讗 诪诇转讗 砖驻讬专 讚讛砖诇诪讛 注讘讬讚 讜讗讬谞讛 住注讜讚转 讬状讟 注爪诪讜 讜诇驻讬 诪讛 砖驻讬专砖谞讜 讚诇讬诇讬 讬状讟 讛讗讞专讜谉 诇讗讜 讚讜拽讗 讗转讬讗 驻讬专讻讗 砖驻讬专 讛讬讻讬 注讘讬讚 转砖诇讜诪讬谉 讘转讜讱 讛讞讙 诪讬讛转 讚讗讬 讘专讬驻转讗 诇讗 诪谞讻专讗 诪诇转讗 讗驻讬壮鈥� 讗讻诇 讻诪讛 住注讜讚讜转 讝讜 讗讞专 讝讜 讚讗诪专讬 讗讬谞砖讬 讚诪讗讬 讚讗讻讬诇 讚讬讜诪讬讛 讗讻讬诇 诇诪诇讗讜转 讘讟谞讜 讜诇砖诪讜讞 讘专讙诇 讜诇讬讻讗 诇诪讬诪专 砖讬拽讘注谞讛 诪讬讚 讗讞专 诪讝讜谞讜 讻砖讬讙诪讜专 讘专讻转讜 讚讛砖转讗 诪谞讻专讗 讚讛讗 讻讬讜谉 讚讚注转讬讛 诇讗讻讬诇讛 诪注讬拽专讗 讜讗讬 讗讻讬诇 诇讬讛 讗祝 诇讗讞专 诪讝讜谞讜 谞驻讟专 讘讘专讻转 讛驻转 讜诇讗 讘注讬 讘专讜讻讬 讻讬 砖讘讬拽 诇讛 诇讗讞专 诪讝讜谞讜 讛讜讛 诇讬讛 诪专讘讛 讘讘专讻讜转 讘讞谞诐 讜讗住讜专 诇注砖讜转 讻谉 讜诇讛讻讬 驻专讬砖谞讗 讚讘讬诪讬 讛讞讙 诪讬讛转 诪砖诇讬诐 诇讛 讘诪讬谞讬 转专讙讬诪讗 诇讗讞专 讘专讻转 讛诪讝讜谉 诇讗诇转专 讚诪谞讻专壮鈥� 诪诇转讗 讜讛砖转讗 讗讬谞讜 诪专讘讛 讘专讻讜转 讘讞谞诐 讜讗驻讬壮鈥� 讗讻讬诇 诇讛讜 诇讗讞专 讻诇 诪讝讜谞讜 讻讚专讱 讘谞讬 讗讚诐 拽讜讚诐 讘专讻转 讛诪讝讜谉 讛讜讜 诇讛讜 讚讘专讬诐 讛讘讗讬诐 砖诇讗 诪讞诪转 住注讜讚讛 砖诪讘专讻讬谉 注诇讬讛诐 讜诪讬谞讬 转专讙讬诪讗 讗诇讜 讗讬谞诐 驻讬专讜转 讚诇讗 讘注讬 住讜讻讛 砖讗讬谞讜 讘讚讬谉 砖讬注砖讛 讛砖诇诪讛 讗诇讗 讘讚讘专讬诐 砖讞讬讬讘讬壮鈥� 讘住讜讻讛 讜诇诪讗谉 讚讗诪专 讚驻讬专讬 诇讗 讘注讜 住讜讻讛 讬砖诇讬诐 讘讘砖专 讜讚讙讬诐 讜讻讬讜爪讗 讘讛 讜诇诪状讚 讚驻讬专讬 讘注讬 住讜讻讛 讬砖诇讬诐 讘驻讬专讜转 讜讻谉 诪驻讜专砖 讘驻状拽 讚讬讜诪讗. 专讘讬 谞专状讜. 诪讻讗谉 讚拽讚拽讜 诪拽爪转 专讘讜转讬谞讜 讛爪专驻转讬诐 讝状诇 砖住注讜讚讛 砖诇讬砖讬转 砖诇 砖讘转 讗驻砖专 诇注砖讜转讛 讘驻讬专讜转 讜诪讬谞讬 转专讙讬诪讗 讻砖诐 砖诪砖诇讬诐 讻讗谉 讜讛讗 讘讜专讻讗 讚讛讻讗 砖讛讬讗 转砖诇讜诪讬谉 讜诇讗 讗驻砖专 讘专讬驻转讗 讚诇讗 诪讬谞讻专讗 诪诇转讗 注讘讬讚 讘诪讬谞讬 转专讙讬诪讗 讗讘诇 讛转诐 住注讜讚讛 砖诇讬砖讬转 讞讜讘讛 讛讬讗 讻砖转讬壮鈥� 讛专讗砖讜谞讜转 讜讞讬讬讘转 讘驻转 谞驻拽讗 诇谉 诪讚讻转讬讘 转诇转讗 讛讬讜诐 讘拽专讗 讜诪讬 讞诇拽 讘讬谞讬讛诐 讗诇讗 讜讚讗讬 砖讗讬谞讜 讬讜爪讗 讬状讞 讗诇讗 讘驻转 讜讻讘专 讘专讬专谞讗 诇讛 讘诪住讻转 讻转讜讘讜转. 讜诇注谞讬谉 拽讚讜砖 讻讬讜谉 讚拽讚讜砖 讞讜讘转 讛讬讜诐 讜诇讗 讞讜讘转 住注讜讚讛 讜诪驻谞讬 拽讚讜砖转 讛讬讜诐 转拽谞讜讛讜 讞讻诪讬诐 讘诪拽讜诐 住注讜讚讛 讜讗讬谉 拽讚讜砖 诪谉 讛转讜专讛 讗诇讗 讘诇讬诇讛 讜拽讚讜砖 讛讬讜诐 讚专讘谞谉 讜讘专讻转 讛谞讛谞讬谉 讘诇讞讜讚 诪砖诪注 讚诇讗 诪讞讬讬讘 讘讬讛 讘住注讜讚讛 砖诇讬砖讬转 砖诇讗 讞讬讬讘讜讛讜 讗诇讗 讘转讞诇转 拽讚讜砖转 讛讬讜诐 讚讛讬讬谞讜 讘住注讜讚转 砖讞专讬转 讜讻谉 讚注转 讛状专 讬讜谞讛 讝状诇 讜讬砖 诪讞讬讬讘讬谉 诇拽讚砖 讘讜 讜讻讬讜谉 讚诇讬转讬壮鈥� 讗诇讗 讘讜专讗 驻专讬 讛讙驻谉 讜诇讬讻讗 讘专讻讛 诇讘讟诇讛 讗诐 专爪讛 诇拽讚砖 注诇 讛讬讬谉 讜讞讘讬讘讗 诇讬讛 讞诪专讗 讛专砖讜转 讘讬讚讜:



砖讗诇 讗驻讟专讜驻讜住 砖诇 讗讙专讬驻住 讛诪诇讱 讗转 专讘讬 讗诇讬注讝专 讻讙讜谉 讗谞讬 讻讜壮鈥� 讗祝 注诇 讙讘 讚讛讗 驻专讬砖谞讗 砖讞讝专 讘讜 专讘讬 讗诇讬注讝专 诪讝讜 讜砖讗诇讛 讝讜 诇讚讘专讬 讗诇讬注讝专 讛讬讗 诇讗 拽砖讬讗 讚砖讗诇讛 讝讜 拽讜讚诐 讞讝专讛 讛讬转讛:





讛诪讗讬专讬

讛诪砖谞讛 讛砖砖讬转 讜讛讬讗 诪注谞讬谉 讛讞诇拽 讛讝讛 讙"讻 讜讛讜讗 砖讗诪专 专' 讗诇讬注讝专 讗讜诪专 讗专讘注 注砖专讛 住注讜讚讜转 讞讬讬讘 讗讚诐 诇讗讻讜诇 讘住讜讻讛 讗讞转 讘讬讜诐 讜讗讞转 讘诇讬诇讛 讜讞讻诪讬诐 讗讜诪专讬诐 讗讬谉 诇讚讘专 拽爪讘讛 讞讜抓 诪诇讬诇讬 讬讜诐 讟讜讘 讛专讗砖讜谉 [讜注讜讚 讗诪专 专' 讗诇讬注讝专 诪讬 砖诇讗 讗讻诇 诇讬诇讬 讬讜诐 讟讜讘 讛专讗砖讜谉] 讬砖诇讬诐 讘诇讬诇讬 讬讜诐 讟讜讘 讛讗讞专讜谉 讜讞讻诪讬诐 讗讜诪专讬诐 讗讬谉 诇讚讘专 转砖诇讜诪讬谉 注诇 讝讛 谞讗诪专 诪注讜讜转 诇讗 讬讜讻诇 诇转拽讜谉 讜讞住专讜谉 诇讗 讬讜讻诇 诇讛诪谞讜转 讗诪专 讛专"诐 专' 讗诇讬注讝专 讗讜诪专 讻讬 诪讛 砖讗诪专 讛砖诐 讘住讜讻讜转 转砖讘讜 砖讘注转 讬诪讬诐 讞讬讬讘 讛讗讚诐 诇讛砖转诪砖 讘住讜讻讛 讻诪讜 砖诪砖转诪砖 讘讘讬转讜 转诪讬讚 讗讻讬诇转讜 讘讬讜诐 讜讗讻讬诇转讜 讘诇讬诇讛 讜讞讻诪讬诐 诇诪讚讬谉 讞诪砖讛 注砖专 讘转砖专讬 诪讞诪砖讛 注砖专 讘谞讬住谉 讻诪讜 砖讗讻讬诇转 诪爪讛 诇讬诇 专讗砖讜谉 讘诇讘讚 讜讗讞专 讻讱 讗诐 专爪讛 诇讗讻讜诇 讗讜 诇爪讜诐 讗讜 诇讗讻讜诇 驻讬专讜转 讛专砖讜转 讘讬讚讜 讻诪讜 砖讘讬讗专谞讜 讘诪拽讜诪讜 讻诪讜 讻谉 讘住讜讻讜转 讜诪讛 砖讗诪专 专' 讗诇讬注讝专 讜讬砖诇讬诐 专"诇 砖讬讗讻诇 诪讛驻讬专讜转 驻讬 砖谞讬诐 诪讛 砖讛讜讗 专讙讬诇 诇讗讻讜诇 诪讛诐 讻诇 诇讬诇讛 讜诇讬诇讛 讗讘诇 讛诇讞诐 讜讛讘砖专 讗讬谉 注讜诇讬谉 诇讜 诇砖转讬 住注讜讚讜转 讜讗讬谉 讛诇讻讛 讻专' 讗诇讬注讝专:



讗诪专 讛诪讗讬专讬 专' 讗诇讬注讝专 讗讜诪专 讗专讘注 注砖专讛 住注讜讚讜转 讞讬讬讘 讗讚诐 诇讗讻讜诇 讘住讜讻讛 讗讞转 讘讬讜诐 讜讗讞转 讘诇讬诇讛 砖讛专讬 讗诪专讜 转砖讘讜 讻注讬谉 转讚讜专讜 诪讛 讚讬专讛 讗讞转 讘讬讜诐 讜讗讞转 讘诇讬诇讛 讗祝 讘住讜讻讛 讻谉 讜谞诪爪讗讜 讗专讘注讛 注砖专 住注讜讚讜转 诇砖讘注讛 讬诪讬诐 讜砖诪讗 转讗诪专 讞诪砖讛 注砖专 讛诐 注诐 住注讜讚讛 砖诇讬砖讬转 砖诇 砖讘转 讗驻砖专 砖讛住注讜讚讜转 讛讘讗讜转 诪爪讚 专讙讬诇讜转 讚讬专讛 讛讜讗 诪讜谞讛 讜讝讜 诪砖讜诐 砖讘转 讛讬讗 讜讬"诪 砖讗讜转讛 住注讜讚讛 注讜诪讚转 讘诪拽讜诐 讗讜转讛 砖诇 诇讬诇讛 砖诪讗讞专 砖讛讜讗 砖讘注 讗讬谞讜 讞讜讝专 讜讗讜讻诇 讜讻诪讛 驻注诪讬诐 讗讚诐 讗讜讻诇 讘讗讜转讜 讝诪谉 住注讜讚讛 砖诇 诇讬诇讛 诪讘注讜讚 讬讜诐 讜讞讻诪讬诐 讗讜诪专讬诐 讗讬谉 诇讚讘专 拽爪讘讛 讞讜抓 诪诇讬诇讬 讬讜诐 讟讜讘 讛专讗砖讜谉 讘诇讘讚 砖讗祝 讛诐 住讜讘专讬诐 转砖讘讜 讻注讬谉 转讚讜专讜 讗诇讗 砖讚讜专砖讬诐 讗讜转讜 讘驻谞讬诐 讗讞专讬诐 诇讜诪专 诪讛 讚讬专讛 讗讬 讘注讬 讗讻讬诇 专"诇 讚讘专讬诐 砖讞讬讬讘讬诐 讘住讜讻讛 讻讙讜谉 驻转 讗讬 讘注讬 诇讗 讗讻讬诇 讗诇讗 砖诪注讘讬专 讗转 砖注转讜 讘讚讘专讬诐 讗讞专讬诐 砖讗讬谉 讞讬讬讘讬诐 注讻砖讬讜 讘住讜讻讛 讻讚讬 砖讬爪讗 诇讜 诪转讜专转 注专讗讬 讗祝 讘讝讜 讗讬谉 诪讟专讬讞讬谉 讗讜转讜 诇讗讻讜诇 驻转 讻讚讬 诇讗讻讜诇 讘住讜讻讛 讛讗 讻诇 砖讛讜讗 讘讗 诇讗讻讜诇 驻转 讜讚讗讬 讞讬讬讘 讘住讜讻讛 讜讘讗讻讬诇转 拽讘注 讜讻谉 讘诪讬谞讬 转专讙讬诪讗 讻诪讜 砖讻转讘谞讜 讜诪"诪 讬砖 讞讜诇拽讬诐 诇讜诪专 砖讗祝 诪讬谞讬 转专讙讬诪讗 驻讟讜专讬诐 讜讛讜讗 砖讗诪专讜 讞讻诪讬诐 砖讗讬谉 讘讛 转砖诇讜诪讬谉 砖讗诐 讘驻转 讗讬谉 讻讗谉 讛讬讻专 讜讗诐 讘诪讬谞讬 转专讙讬诪讗 讗讬谉 讻讗谉 讛砖诇诪讛 讜讛讚讘专讬诐 谞专讗讬诐 讻砖讬讟转谞讜 讻诪讜 砖讻转讘谞讜 诇诪注诇讛 讜砖讗诇讜 讘讛 讘讙诪' 讗"讻 讗祝 讘诇讬诇讬 讬讜诐 讟讜讘 谞讗诪专 讻谉 讜讛砖讬讘讜讛 诪讙讝专讛 砖讜讛 砖诇 讞诪砖讛 注砖专 讞诪砖讛 注砖专 诪讞讙 讛诪爪讜转 诪讛 讛转诐 诇讬诇讛 讛专讗砖讜谉 讞讜讘讛 讜讻讚讻转讬讘 讘注专讘 转讗讻诇讜 诪爪讜转 讗祝 住讜讻讛 讻谉 讜诇注谞讬谉 讗讻讬诇讛 讛讗 诇注谞讬谉 讬砖讬讘讛 讜砖讬谞讛 讜讚讗讬 讻诇 砖讘注讛 讞讬讬讘 讘讛 砖讛专讬 讗祝 讘讘讬转讜 讗讬 讗驻砖专 诇讜 讘诇讗 讛谉 讜讛诇讻讛 讻讞讻诪讬诐 讜砖诪讗 转讗诪专 讜讘诇讬诇讬 讬讜诐 讟讜讘 诪讬讛讗 诪讛 讛讜爪专讻谞讜 诇讙讝专讛 砖讜讛 讜讛讗 讘讬讜诐 讟讜讘 讗讬 讗驻砖专 讘诇讗 驻转 讜讻诪讜 砖讘讬讗专谞讜 讘诪住讻转 讘专讻讜转 砖讗诐 讟注讛 讜诇讗 讛讝讻讬专 砖诇 讬讜诐 讟讜讘 讘讘专讻转 讛诪讝讜谉 诪讞讝讬专讬谉 讗讜转讜 诪驻谞讬 砖讗讬 讗驻砖专 诇讜 讘诇讗 驻转 讜讗"讻 诪讛 讛讜爪专讻谞讜 讘驻住讞 诇拽讘讬注讜转 讞讜讘讛 诇讬诇讛 讛专讗砖讜谉 诪谉 讛诪拽专讗 讜讘讞讙 诇讙讝专讛 砖讜讛 砖讘讜 讜讗祝 诇诪讞专转讜 讛讜讗讬诇 讜讬讜诐 讟讜讘 讛讜讗 注诇 讻诇 驻谞讬诐 爪专讬讱 讛讜讗 诇讗讻讜诇 驻转 砖讛转注谞讬转 讘讬讜诐 讟讜讘 讗讬住讜专讜 讗讬住讜专 转讜专讛 讜诪讚讬谉 砖诪讞讛 讜砖诪讗 转讗诪专 诇讬诇讛 专讗砖讜谞讛 转讜专讛 砖讛讻转讜讘 拽讘注讜 讞讜讘讛 诇诪爪讛 讜讗祝 诇住讜讻讛 诪讙讝专讛 砖讜讛 讗讘诇 诪讞专转讜 讻诇 砖讗讬谞讜 诪转注谞讛 讗讬谉 讞讜讘转 讗讻讬诇转讜 讘驻转 讗诇讗 诪讚讘专讬 住讜驻专讬诐 讜注诇 讝讜 讗诪专讜 砖讞讜讝专 讘讘专讻讛 讗诐 砖讻讞 讜诇讗 讗诪专讜 讚讬讜 讘驻讬专讜转 讗诇讗 讘专讗砖 讞讜讚砖 讜讞讜诇 讛诪讜注讚 砖讗住讜专 讘转注谞讬转 砖诇 讗讘诇 讜爪注专 讗讗"讻 讗讜讻诇 驻讬专讜转 诇爪讗转 诪讻诇诇 转注谞讬转 讗"讻 诪讚讘专讬 住讜驻专讬诐 诪讬讛讗 讬转讞讬讬讘 讗祝 诇诪讞专转讜 砖讛讜讗 讬讜诐 讟讜讘 讘讬谉 讘驻住讞 讘讬谉 讘住讜讻讜转 谞专讗讛 诇讬 砖诪"诪 诇诪讞专转讜 讗驻砖专 诇驻转 讘诇讗 住讜讻讛 讜讘诇讗 诪爪讛 讘讞讙 讘讗讻讬诇转 注专讗讬 讜讘驻住讞 讘讘爪拽讜转 砖诇 讙讜讬诐 讜讙讚讜诇讬 讛专讗砖讜谞讬诐 转讬专爪讜 讘讛 砖讬讜诐 讟讜讘 砖诇 住讜讻讛 讬爪讗 诪讻诇诇 讝讛 讜诪讟注诐 转砖讘讜 讻注讬谉 转讚讜专讜 讜诪"诪 诇注谞讬谉 诪爪讛 诇讗 转讬专爪讜 讘讛 讻诇诇 讜讬砖 诇转专抓 讘讛 砖讗诇诪诇讗 讙讝专讛 砖讜讛 诇讗 讛讬讜 讞讬讬讘讬诐 讘讜 讘驻转 诪转讜专转 住讜讻讛 讗诇讗 诪转讜专转 讬讜诐 讟讜讘 讜注讻砖讬讜 讞讬讬讘讬诐 讘讜 诪转讜专转 讬讜诐 讟讜讘 讜诪转讜专转 住讜讻讛 讜诇注讘讜专 注诇讬讜 讘砖转讬诐 讗讜 砖诪讗 诇讗 谞转讞讬讬讘 诪转讜专转 讬讜诐 讟讜讘 讗诇讗 讻讚讬 砖诇讗 讬注讘讜专 讬讜"讟 讘转注谞讬转 讜讗诐 谞讝讚诪谉 砖讗讻诇 注专讘 讬讜"讟 讘讻讚讬 砖讛讜讗 砖讘注 讗讬谉 注诇讬讜 讞讜讘讛 诇讗讻诇 讘诇讬诇 讻谞讬住转 讬讜诐 讟讜讘 注讚 诇诪讞专转讜 讜诪转讜专转 住讜讻讛 讜诪爪讛 讞讬讬讘 讘诇讬诇讛 讜讻讘专 讻转讘谞讜 讘讛 讚专讻讬诐 讗讞专讬诐 讘诪住讻转 讘专讻讜转 驻专拽 讝讬诪讜谉:



讜注讜讚 讗诪专 专' 讗诇讬注讝专 诪讬 砖诇讗 讗讻诇 讘诇讬诇讬 讬讜诐 讟讜讘 讛专讗砖讜谉 诪砖诇讬诐 讗祝 讘诇讬诇讬 讬讜诐 讟讜讘 讛讗讞专讜谉 讜砖讗诇讜 讘讙诪专讗 讜讛讗 讗诪专 专"讗 讗专讘注 注砖专讛 住注讜讚讜转 讞讬讬讘 讗讚诐 诇讗讻讜诇 讘住讜讻讛 讜讗"讻 讛讬讛 诇讜诪专 诪讬 砖讞讬住专 讗讞转 诪住注讜讚讜转讬讜 讜诪讗讬 诇讬诇讛 讛专讗砖讜谉 讚谞拽讬讟 讜讙讚讜诇讬 讛专讘谞讬诐 驻讬专砖讜 讜讛讗 讗诪专 讜讻讜' 讚讻讜诇讛讜 讘住讜讻讛 讜诇讬诇讬 讬讜诐 讟讜讘 讛讗讞专讜谉 诇讬讻讗 住讜讻讛 讚讛讗 注讘专 注诇 讘诇 转讜住讬祝 讜讗"讻 诪讗讬 转砖诇讜诪讬谉 讗讬讻讗 讗讞专 砖讗讬谉 砖诐 住讜讻讛 讜转讬专爪讜 砖讞讝专 讘讜 专' 讗诇讬注讝专 讘专讗砖讜谞讛 讜砖诇讗 诇讞讬讬讘 讗诇讗 讘诇讬诇讛 讛专讗砖讜谉 讜讞讚砖 讘讛 诇讜诪专 砖讗诐 诇讗 讗讻诇 讬砖诇讬诐 讜诇驻讬专讜砖 讙讚讜诇讬 讛专讘谞讬诐 拽砖讛 诇驻专砖 砖讗祝 讻砖讞讝专 讘讜 讗诐 讛砖讗诇讛 讛讬讗 讛讗讬讱 讛讬讗 转砖诇讜诪讬谉 讗讞专 砖讗讬谉 砖诐 住讜讻讛 诪讛 讛讜注诇谞讜 讘转讬专讜爪讜 讜讗祝 讘诇讬诇讛 讛专讗砖讜谉 讛讗讬讱 讛讬讗 转砖诇讜诪讬谉 讘诇讗 住讜讻讛 注讚 砖专讘讬诐 驻讬专砖讜讛 讻驻讬专讜砖谞讜 讜住讜讘专讬诐 砖讛砖诇诪转讛 讘住讜讻讛 讜讘诇 转讜住讬祝 讗讬谉 讻讗谉 讚讘诇 转讜住讬祝 砖诇讗 讘讝诪谞讜 讘注讬 讻讜谞讛 讜讝讜 讗讬谉 讘讛 讻讜讜谞转 诪爪讜讛 (讜诇讗) [讗诇讗] 讻讜讜谞转 转砖诇讜诪讬谉 讜诪"诪 诪诇砖讜谉 讛讙诪专讗 谞专讗讛 诇讬 砖讗讬谞讜 住讜讘专 转砖诇讜诪讬谉 讗诇讜 讘讗讻讬诇讛 讘住讜讻讛 砖讛专讬 砖讗诇讜 讘诪讗讬 讗讬 讘专讬驻转讗 住注讜讚讛 讚讬讜诪讬讛 讛讬讗 讻诇讜诪专 讜讗讬谉 讻讗谉 讛讬讻专 砖转讛讗 诇转砖诇讜诪讬谉 讜讗诐 讘住讜讻讛 讛专讬 讬砖 讻讗谉 讛讬讻专 讗诇讗 砖讗讬谞讛 讘住讜讻讛 讗诇讗 砖诇讻转讞诇讛 诇驻讬 驻讬专讜砖谞讜 讛讬讛 住讜讘专 砖讛住注讜讚讛 讛谞转拽谞转 诇诇讬诇 讗讞专讜谉 转讛讗 注讜诇讛 诇转砖诇讜诪讬谉 讜讛拽砖讛 讘讛 住注讜讚讛 讚讬讜诪讬讛 讛讬讗 讜诪讗讬 讛讬讻专讗 讗讬讻讗 讜转讬专抓 讘讙诪专讗 砖诇讗 讘驻转 讜住注讜讚讛 砖讗讬谉 诇讚讘专 讛讬讻专 讜讬讗诪专讜 砖住注讜讚转 讛讬讜诐 讛讬讗 讗诇讗 讘诪讬谞讬 转专讙讬诪讗 讻诇讜诪专 驻专驻专讗讜转 讜诪注讚谞讬诐 讜诇讗 讘驻讬专讜转 诇讘讚 砖讛专讬 讗讬谉 讛砖诇诪讛 讘诪讛 砖讗讬谉 讘讜 讞讬讜讘 住讜讻讛 讜诪讛 砖讛讝讻讬专讜 讙讚讜诇讬 讛专讘谞讬诐 讘讝讜 驻讬专讜转 驻讬专讜砖谉 讘爪讬专讜祝 讻住谞讬谉 讜驻专驻专讗讜转 砖诪讘讬讗 诇讗讞专 住诇讜拽 住注讜讚讛 注诇 爪讚 讛专讙讬诇 讗诇讗 砖拽砖讛 诇驻专砖 诪讛 讛谉 讛转砖诇讜诪讬谉 讗讞专 砖讗讬谞讛 讘住讜讻讛 讗诇讗 砖讗驻砖专 诇驻专砖讛 讘住讜讻讛 讜讻讙讜谉 砖讗祝 讛讜讗 讗讜讻诇 讘诇讬诇讬 讬讜诐 讟讜讘 讗诐 讗讞专 砖驻住拽 拽讬讚讜砖 砖注诇 驻讬 讛专讗讬讛 讚诪讬转讘 讬转讘讬谞谉 讘专讜讻讬 诇讗 诪讘专讻讬谞谉 讗诐 讗祝 讘讝诪谉 讗讞专 讜讻讙讜谉 砖讗讬谉 诇讜 诪拽讜诐 诇讛讜专讬讚 讗转 讻诇讬讜 讗讜 砖诪讗 讛讜讗 住讜讘专 砖注讻"驻 爪专讬讱 诇讗讻诇讛 讘住讜讻讛 诪讚讬谉 转砖诇讜诪讬谉 讗诇讗 砖讝讜 砖讛拽砖讜 砖讗讬谉 讝讛 讛讬讻专 讛讜讗 诪驻谞讬 砖讬讞砖讘讜 注诇讬讜 砖讗讬谉 诇讜 诪拽讜诐 诇讛讜专讬讚 讘讜 讗转 讻诇讬讜 讜讗注"讙 砖讛讜讗 爪专讬讱 诇驻住诇讛 讗讬谉 讛讘专讬讜转 诪专讙讬砖讜转 讘讻讱 讜诪"诪 诇注谞讬谉 驻住拽 讗讬谉 诇谞讜 讘讟专讞 讝讛 讻诇讜诐 讗诇讗 砖讻转讘谞讜讛 讚专讱 讘讬讗讜专 讜诪"诪 讛诇讻讛 讻讞讻诪讬诐 砖讗诪专讜 讗讬谉 诇讚讘专 转砖诇讜诪讬谉 讜注诇 讝讛 谞讗诪专 诪注讜讜转 诇讗 讬讜讻诇 诇转拽讜谉 讜讗注"驻 砖驻住拽谞讜 砖讗讬谉 讞讜讘讛 讘讗讻讬诇讛 讗诇讗 讘诇讬诇讛 讛专讗砖讜谉 诪讘专讻讬谉 讘讛 诇讬砖讘 讘住讜讻讛 讻诇 砖讘注讛 讜讗讬谞讜 讚讜诪讛 诇诪爪讛 砖讛诪爪讛 讗讬谉 讘讛 讗诇讗 讗讻讬诇讛 讜讗讬谉 讞讬讜讘 讗讻讬诇转讛 讗诇讗 诇讬诇讛 讛专讗砖讜谉 讜讛专讬 讗驻砖专 诇讜 讘讚讘专讬诐 讗讞专讬诐 讗讘诇 住讜讻讛 诪爪讜转讛 讗祝 讘讬砖讬讘讛 讜砖讬谞讛 讜讛专讬 诇注谞讬谉 讗诇讜 讞讬讬讘 讘讛诐 讻诇 砖讘注讛 砖讛专讬 讗讬 讗驻砖专 诇讜 砖讘注讛 讬诪讬诐 讘诇讗 讬砖讬讘讛 讜砖讬谞讛 讻诪讜 砖讘讬讗专谞讜 讜讬"诪 讘讟注诐 讝讛 砖讛诪爪讛 讻砖讗讜讻诇讛 讻诇 砖讘注讛 讗讬谞讜 讗讜讻诇 诪诪谞讛 诇砖诐 讞讜讘讛 讗诇讗 诇讛砖讘讬注 专注讘讜谞讜 讜讗讬谞讜 讗讜讻诇 诪诪谞讛 讗诇讗 诪驻谞讬 砖讗讬 讗驻砖专 诇讜 讘讞诪抓 讜讛专讬 讝讛 讻讗讜讻诇 讘讛诪讛 讟讛讜专讛 诪驻谞讬 砖讗讬 讗驻砖专 诇讜 讘讟诪讗讛 讗讘诇 讬砖讬讘转 住讜讻讛 讗讬谞讜 讗诇讗 诇拽讬讬诐 讛诪爪讜讛 砖讛专讬 讗讬 讗驻砖专 诇讜 讘诇讗 讬砖讬讘讛 讜砖讬谞讛 讜讞讬讜讘诐 讘住讜讻讛 讜讛诇讻讱 诪讘专讱 注诇讬讛 讻诇 砖讘注讛 讜讻砖转讚拽讚拽 讘讚讘专 讬驻讛 讛讻诇 注谞讬谉 讗讞讚:





转讜住驻讜转 专讬"讚

讜注讜讚 讗诪专 专"讗 诪讬 砖诇讗 讗讻诇 讘诇讬诇讬 讬讜"讟 讛专讗砖讜谉 诪砖诇讬诐 讘诇讬诇讬 讬讜"讟 讛讗讞专讜谉 驻讬' 诪砖诇讬诐 讜讗讜讻诇 讘住讜讻讛 讜讗讬谉 讻讗谉 诪砖讜诐 讘诇 转讜住讬祝 砖讻讬讜谉 砖讛讜讗 诪转讻讜讬谉 诇讛砖诇讬诐 讞住专讜谉 砖讘注转 讬诪讬 讛住讜讻讛 讗讬谉 讝讛 诪转讻讜讬谉 诇讛讜住讬祝 讜讘讜讚讗讬 讗讬诇讜 讗讻诇 讻诇 讗专讘注 注砖专讛 住注讜讚讜转 讘住讜讻讛 讜注讜讚 讛讬' 讗讜讻诇 讘诇讬诇 砖诪讬谞讬 讘住讜讻讛 讝讛 讛讬' 讘诇 转讜住讬祝 讜讛诪讜专讛 驻'讬 砖讗诐 讬诪诇讗 讛讞住专讜谉 讘住讜讻讛 讗讬讻讗 讘诇 转讜住讬祝 讜讗讬谞讜 谞"诇:





诪讛专砖"讗 - 讞讬讚讜砖讬 讛诇讻讜转

讘讚"讛 讞讝专 讘讜 专"讗 讗爪诇 讞讻诪讬诐 讻讜' 讜讘讛讗 诪讬讛讗 驻诇讬讙 讻讜' 讻诪讜 砖讬砖 转砖诇讜诪讬谉 诇拽专讘谞讜转 讬讜诐 讗' 讗祝 讘讬讜"讟 讗讞专讜谉 注讻"诇 讬专讗讛 砖讛讜讻专讞 讛讻讗 诇讛讗讬 讟注诪讗 讚讻诪讜 砖讬砖 诇讜 转砖诇讜诪讬诐 诇拽专讘谞讜转 讻讜' 讚诪砖"讛 讛砖转讗 诇诪讗讬 讚讞讝专 讘讜 专"讗 讜诇讗 转拽砖讬 诇谉 诪讗讬 讛砖诇诪讛 讚住讜讻讛 讗讬讻讗 讘诇讬诇 讬讜诐 讟讜讘 讗讞专讜谉 诇转砖诇讜诪讬谉 讚诇讬诇 讬讜"讟 专讗砖讜谉 讚讘注讜 住讜讻讛 诇讻"注 讻讬讜谉 讚诪爪讬谞讜 讘讜 讛砖诇诪讛 讗讞专转 诪讬讜诐 讗讞专讜谉 诇讬讜诐 专讗砖讜谉 诇讙讘讬 拽专讘谞讜转 讗讬转 诇谉 诇诪讬诪专 讛讱 讛砖诇诪讛 讚讗讻讬诇转 讬讜诐 讗讞专讜谉 诇转砖诇讜诪讬谉 诇讬诇 讛专讗砖讜谉 讗注"讙 讚住讜讻讛 诇讬讻讗 讘讬讜诐 讗讞专讜谉 讗讘诇 诇诪讗讬 讚住"讚 讚讛讗讬 讬砖诇讬诐 拽讗讬 诇讬"讚 住注讜讚讜转 讛讗 讜讚讗讬 诇讬讻讗 讛砖诇诪讛 讻讬讜谉 讚诇讬讻讗 住讜讻讛 讘讬讜诐 讗讞专讜谉 讜诇讬讻讗 谞诪讬 讛砖诇诪讛 讗讞专转 诪讬讜诐 讗讞专讜谉 诇砖讗专 讬诪讬诐 讜诪讛专砖"诇 讚讞拽 讘讝讛 诇驻专砖 讚讞讬讜讘讗 讚诇讬诇 讬讜"讟 专讗砖讜谉 诇讗讜 讘住讜讻讛 转诇讬讗 讗诇讗 讬诇驻讬' 诪诇讬诇 驻住讞 讚爪专讬讱 讗讻讬诇讛 讻讜' 讜讛讗专讬讱 注"砖 讜讗讬谉 讝讛 讚讜诪讛 讚讛讗 诇讙讘讬 诪爪讜转 住讜讻讛 讬诇驻讬谞谉 诪诇讬诇 驻住讞 讚讻诪讜 讚诪爪讜转 讗讻讬诇讛 讘诇讬诇 驻住讞 讛讜讗 诪爪讛 讻讱 诪爪讜转 讗讻讬诇讛 讘诇讬诇 专讗砖讜谉 讚讞讙 讛讜讗 讘住讜讻讛 讻讚讗讬转讗 讘讬专讜砖诇诪讬 砖讻转讘讜 讛转讜住' 讜讚讜"拽:


转讜住' 讘讚"讛 讗讬 讘注讬 讗讻讬诇 讻讜' 讗注"讙 讚诇专"讗 讗诪专讬谞谉 讘砖讗专 讬诪讬诐 讗诐 诪砖诇讬诐 讘诪讬谞讬 转专讙讬诪讗 讬爪讗 注讻"诇 诇砖讬讟转诐 讻转讘讜 讻讱 讚讘砖讗专 讬诪讬诐 诪讛讬"讚 住注讜讚讜转 讗诐 诪砖诇讬诐 讗讜转谉 讘诪讬谞讬 转专讙讬诪讗 讬爪讗 诪砖讗"讻 讘住注讜讚转 诇讬诇 专讗砖讜谉 讚讞讙 讚诇讗 诪讛谞讬 讘讛 讛砖诇诪讛 讘诪讬谞讬 转专讙讬诪讗 讻讬讜谉 讚住注讜讚转 诇讬诇 专讗砖讜谉 讘注讬 讻讝讬转 讚讙谉 讻诪讜 砖讛拽砖讜 诇拽诪谉 诇驻专砖"讬 讜诇讚讘专讬讛诐 讙专住讬谞谉 讘诪转谞讬' 诪讬 砖诇讗 讗讻诇 讘讬讜"讟 专讗砖讜谉 讬砖诇讬诐 讻讜' 讜讻"讛 讘讻诇 谞讜住讞讗讜转 讛诪砖谞讛 讛讬砖谞讬诐 讗讘诇 讞讚砖讬诐 诪拽专讜讘 讘讗讜 砖讛讙讬讛讜 诪讬 砖诇讗 讗讻诇 讘诇讬诇 讬讜"讟 专讗砖讜谉 讬砖诇讬诐 讻讜' 讜讗讬谉 讝讛 谞讻讜谉 诇讚讘专讬 讛转讜住' 讚诇讗 诪讛谞讬 讛砖诇诪讛 诇住注讜讚转 诇讬诇 讬讜"讟 专讗砖讜谉:





诪讛专"诐

讘转讜住' 讚"讛 讗讬 讘注讬 讗讻讬诇 讜讗讬 讘注讬 诇讗 讗讻讬诇 讜讻讜' 注讚 讗注"讙 讚诇专"讗 讗诪专讬' 讘砖讗专 讬诪讬诐 讗诐 讛砖诇讬诐 讘诪讬谞讬 转专讙讬诪讗 讬爪讗 讛转讜住' 讗讝诇讬 诇讟注诪讬讬讛讜 讚诪驻专砖讬诐 讘讚讘讜专 砖讗讞专 讝讛 砖诪转讞讬诇 讞讝专 讘讜 专"讗 砖诇注讜诇诐 诇讗 讞讝专 专"讗 诪诪讛 砖讗诪专 砖讞讬讬讘 诇讗讻讜诇 讬"讚 住注讜讚讜转 讗诇讗 砖诪讝讛 讞讝专 砖讬砖 诇讛谉 转砖诇讜诪讬谉 讗祝 讘讬讜诐 讗讞专讜谉 讗注"驻 砖讗讬谉 讗讜讻诇 讗讝 讘住讜讻讛 讜注诇 讝讛 拽讗讬 讘讙诪' 讬砖诇讬诐 讘诪讬讙讬 转专讙讬诪讗 讗讘诇 住注讜讚转 诇讬诇 专讗砖讜谉 讗祝 专"讗 诪讜讚讛 讚讘注讬 讻讝讬转 讚讙谉 讚讜拽讗 讻讚讗讬转讗 讘讬专讜砖诇诪讬 讻诪讜 砖讻转讘讜 讛转讜住' 讘讚讘讜专 讛谞讝讻专 讜诇讻讱 讻转讘讜 讛讻讗 讗注"讙 讚诇专"讗 讘砖讗专 讬诪讬诐 讗诐 诪砖诇讬诐 讘诪讬谞讬 转专讙讬诪讗 讬爪讗 讗讘诇 讘住注讜讚转 诇讬诇 专讗砖讜谉 讗祝 诇专"讗 诇讗 讬爪讗 讘诪讬谞讬 转专讙讬诪讗:





讞讻诪转 砖诇诪讛

诪转谞讬' 讞讜抓 诪诇讬诇讬 讬讜"讟 专讗砖讜谉 砖诇 讞讙 讻讜'. 谞"讘 诇讬诇讬 讛讜讗 讻诪讜 诇讬诇 讗诇讗 砖讛讜讗 讚讘讜拽 讜拽"诇 讜讻谉    诇讬诇讬 讛讗讞专讜谉 砖诇 讞讙 讘驻' 诇讜诇讘 讜注专讘讛:


专砖"讬 讘讚"讛 讞讝专 讘讜 讻讜' 讞讜抓 诪诇讬诇讬 讬讜"讟 讛专讗砖讜谉 讻讜'. 谞"讘 谞"诇 讚讛"驻 讞讝专 讘讜 专"讗 诪讬"讚 住注讜讚讜转 讘住讜讻讛 讜诇讗 拽讗讬 讗诇讗 注诇 诇讬诇讬 讬讜"讟 讛专讗砖讜谉 讜讗注"驻 砖讗讜转讛 住注讜讚讛 讘注"讻 爪专讬讻讛 住讜讻讛 诪"诪 讞讬讜讘讗 讚讬"讚 诇讗讜 讘住讜讻讛 转诇讬讗 讗诇讗 讬诇驻讬谞谉 诪诇讬诇讬 驻住讞 讚爪专讬讱 讗讻讬诇讛 讜诪讗讞专 讚爪专讬讱 讗讻讬诇讛 讗讬 讗驻砖专 诇拽讬讬诪讛 讘诇讗 住讜讻讛 讜诪"诪 注讬拽专 诪爪讜转讛 转诇讜讬 讘讗讻讬诇讛 讜诪砖"讛 讬讻讜诇 诇讛砖诇讬诪讛 讘讗讻讬诇转 住注讜讚讛 讗讞专讬谞讬 讘讗讬讱 砖讛讬讗 讗讘诇 讗讬 讛讜讛 诪爪专讬讱 专"讗 讬"讚 住注讜讚讜转 讘住讜讻讛 讗"讻 注"讻 诪转砖讘讜 讻注讬谉 转讚讜专讜 谞驻讬拽 讚爪专讬讱 讬"讚 讘住讜讻讛 讜注讬拽专 讞讬讜讘讬讬讛讜 讘住讜讻讛 转诇讬讗 讜讗"讻 讗讬讱 诪讜注讬诇 讛砖诇诪讛 讻讜' 讜讚讜"拽 (注讬讬谉 讘诪讛专砖"讗):


转讜住' 讘讚"讛 转砖讘讜 讻注讬谉 转讚讜专讜 讻讜' 诇诪爪讛 讻砖讛讜讗 转讗讜讛. 谞"讘 谞"诇 砖讝讛 讛讘讬讗讜 讛转讜住' 诇驻住拽 讛诇讻讛 砖讬讞诪讬专 讛讗讚诐 注诇 注爪诪讜 诇讗讻讜诇 讘诇讬诇 讛专讗砖讜谉 诇转讗讜讛 讻诪讜 讘诇讬诇 驻住讞 讜讻谉 诪讗讬 砖讗诪专 讗讞专讬讜 砖爪专讬讱 讻讝讬转 讚讙谉 爪专讬讻讗 谞诪讬 诇讛讞诪讬专 讻诪讜 砖诪砖诪注 讗讞"讻 诪讚讘专讬 讛转讜住' 砖讗讬谞讜 讬讜爪讗 讘诪讬谞讬 转专讙讬诪讗 讜拽"诇:


讘讚"讛 讗讬 讘注讬 讗讻讬诇 讻讜' 讗驻砖专 讘讘讬砖专讗 讜驻讬专讬 讚讗讬谉 讘讛谉 讘讛诪"讝 讻讜'. 谞"讘 讗讘诇 讘转讜住' 驻' 砖诇砖讛 砖讗讻诇讜 驻住拽讜 讛转讜住' 讘砖诐 专"讬 讚爪专讬讱 驻转 讘讬讜"讟 讻诪讜 讘砖讘转 讜讞讜讝专 讘讬讜"讟 讻诪讜 讘砖讘转 讜讛讗 讚拽讗诪专 讛讻讗 讗讬 讘注讬 诇讗 讗讻讬诇 讛讬讬谞讜 讻砖讬专讚讜 讙砖诪讬诐 诇讗驻讜拽讬 讘诇讬诇 讛专讗砖讜谉 爪专讬讱 讻讝讬转 讚讙谉 讗驻讬' 讬专讚讜 讙砖诪讬诐 讜讻谉 讚注转 讛专讗"砖 诇砖诐 讜讻谉 诪住拽谞转 讛讟讜专:


讘讚"讛 讘诪讬谞讬 转专讙讬诪讗 讻讜' 讜讗讬谉 诇诇诪讜讚 诪讻讗谉 讻讜'. 谞"讘 讜讻谉 驻住拽 讛专讗"砖:





专砖"砖

讘诪砖谞讛 讜注讜讚 讗专"讗 诪讬 砖诇讗 讗讻诇 讬讜"讟 讛专讗砖讜谉 讻讜'. 讻爪"诇 讜转讬讘转 诇讬诇讬 诪讬讜转专转 讜注讬' 诪讛专砖"讗 讘转讚"讛 讗讬 讘注讬 讜讛谞讛 诇驻讬' 讛转讜住' 诇拽诪谉 讘讚"讛 讞讝专 讜讻谉 诇驻专砖"讬 诇讛住"讚 谞专讗讛 讚驻讬' 讬讜"讟 讛专讗砖讜谉 讻诇 讝' 讬诪讬 讛讞讙 讜拽专讬 诇讛讜 专讗砖讜谉 谞讙讚 讬讜诐 讛砖诪讬谞讬 砖谞拽专讗 讗讞专讜谉 (讜讚诇讗 讻转讜讬"讟 砖谞讚讞拽) 讜讬讛讬讛 专讗讬' 诪讻讗谉 讚讗祝 讞讜讛"诪 谞拽专讗 讬"讟 讚诇讗 讻诪"讗 专"住 转"爪:



讙诪专讗 讗专"讘 讗"专 讗诪讬 讞讝专 讘讜 专"讗. 讻讛"讙 诇拽诪谉 (诇讚 讘) 讜讘讘讻讜专讜转 (讬讞 讘):



转讚"讛 讞讝专. 讞讝专 讘讜 专"讗 诪诪讛 砖讛讬讛 诪爪专讬讱 住讜讻讛 讜诇注讜诇诐 讬讚"住 讘注讬. 专"诇 讬讚"住 讗砖专 讞讬讬讘讬谉 讘住讜讻讛 讚讛讻转讬讘 讘住讜讻讜转 转砖讘讜 讜诇讛讻讬 讚讬讬拽 专讘讗 砖驻讬专 讘讬讜诪讗 诪讛讗 讚讗诐 讛砖诇讬诐 讘诪讬谞讬 转专讙讬诪讗 讬爪讗 讚驻讬专讬 诇讗 讘注讬 住讜讻讛 讜诇驻专砖"讬 讚讛转砖诇讜诪讬谉 拽讗讬 注诇 诇讬诇 讬讜"讟 讛专讗砖讜谉 注"讻 爪"诇 讻驻讬' 讛讗' 砖诇 讛专"谉 讚诪讞讜讬讘 诇讗讻讜诇 讘诇讬诇 讬"讟 专讗砖讜谉 讬讜转专 诪讻讘讬爪讛 砖讬注讜专 讛诪讞讜讬讘 诇讗讻讜诇 讘住讜讻讛 讜讚讜"拽. 讜注诪砖"讻 讘讬讜诪讗 砖诐 讘住"讚:





讛讙讛讜转 讬注讘"抓

讙诪专讗 讗"诇 讻诇 砖讘讟 讻讜' 诪诪谞讜 砖讜驻讟. 谞"讘 专"诇 讙诐 讛谞拽讘讜转 讘讻诇诇 注讚"砖 诇讗 诪砖讻讞转 爪"诪 讚诪讜专讬 讻讜'. 注诪"砖 砖诐 讘住"讚 (驻状讘 讚讬讜诪讗 讻"讜 讗讬') 讛"谞 诪诪谞讜 诇讗讜 讚讜拽讗 诪讝讻专讬讛 讗诇讗 讻诪"砖 讜诪讞讜拽拽 诪讘讬谉 专讙诇讬讜:


专砖"讬 讚"讛 讘专讙诇 讻讜' 诪注讬"讟. 谞"讘 讻讚诇拽诪谉 讚诇讗 讗转讬 讘讬讜诪讬讛 讜拽状诇:


讚讬讛 诪讛讜. 转砖讝驻讱. 谞"讘 诪诇砖讜谉 砖砖讝驻转谞讬 讛砖诪砖:


讚"讛 砖诇讗 讛注诪讬讚 讻讜' 注转谞讬讗诇 讻讜'. 谞状讘 诪驻讜专砖 讘讚"讛 (讗 讚) 砖讛讜讗 诪讘谞讬 讬讛讜讚讛 讜讻谉 讬讗讬专:


砖诐 讜讬驻转讞 讻讜'. 谞"讘 诪驻讜专砖 讘谉 讙诇注讚讬 讜注讘讚讜谉 诪讗驻专讬诐:





讘谉 讬讛讜讬讚注

讘旨职讻指诇 讬讜止诐 讜指讬讜止诐 讗址转旨指讛 诪址诪职砖讈执讬讱职 讻旨址诪旨指讛 驻旨址专职驻旨职专指讗讜止转 诇执讻职讘讜止讚 注址爪职诪职讱指, 讜职注址讻职砖讈指讜 讗执讬 讗址转旨指讛 诪址诪职砖讈执讬讱职 驻旨址专职驻旨侄专侄转 讗址讞址转 诇执讻职讘讜止讚 拽讜止谞职讱指? 谞专讗讛 诇讬 讘住"讚 专诪讝 专讘讬 讗诇讬注讝专 讘诪讬诇转 '驻旨址专职驻旨侄专侄转' 注谞讬谉 注诪讜拽 讚讬讚讜注 讗讜转讬讜转 诪谞爪驻"讱 砖讛诐 诪住驻专 驻"专 讛诐 驻"专 讚讬谞讬谉 讗讱 讛诐 讻驻讜诇讜转 讜讛驻转讜讞讜转 讛诐 驻"专 讚讬谞讬诐 诪诪讜转拽讬诐 讜讛住转讜诪讜转 讛诐 驻"专 讚讬谞讬诐 拽砖讬诐. 讜讬讚讜注 讻讬 诇驻"专 讚讬谞讬诐 讚诪谞爪驻"讱 讬讛讬讛 诇讛诐 诪讬转讜拽 注诇 讬讚讬 讗讻讬诇讛 讘驻讛 诪驻谞讬 讚讗诇讜 讛诪谞爪驻"讱 砖讜专砖诐 讛讜讗 讘驻讛 讜讛讜讗 讘注谞讬谉 诪讛 砖讗诪专 专讘讬谞讜 讛讗专"讬 讝"诇 讘住讜讚 讛谞砖讬拽讛 注诇 讛讬讚 砖谞讜砖拽讬诐 讘驻讛 诇诪转拽 讛诪谞爪驻"讱 砖讛诐 讙诇讜讬讬诐 讘讗爪讘注讜转 讛讬讚 讜砖讜专砖诐 讘驻讛 诇讻谉 讘讗讻讬诇讛 讙诐 讻谉 砖讛讬讗 讘驻讛 讬讛讬讛 诪讬转讜拽 诇讞诪砖讛 讗讜转讬讜转 诪谞爪驻"讱 砖讛诐 驻"专 讚讬谞讬诐 砖砖专砖诐 讛讜讗 讘驻讛, 讜讬讚讜注 讻讬 讬讛讬讛 讻讞 讘讗讻讬诇讛 诇诪转拽 讻驻讬 讛讝诪谉 砖讗诐 讛讝诪谉 讛讜讗 讞住讚 讬讛讬讛 讻讞 诇诪转拽 讘讜 讬讜转专 诪砖讗专 讝诪谞讬诐.
讜诇驻讬 讝讛 讞讙 讛住讜讻讜转 砖讻讜诇讜 讞住讚讬诐 讬砖 讻讞 讘讗讻讬诇讛 砖转讛讬讛 讘讜 诇诪转拽 讛驻"专 讚讬谞讬诐 讚诪谞爪驻"讱 讬讜转专 诪砖讗专 讝诪谉 讜诇讻谉 住讘讬专讗 诇讬讛 诇专讘讬 讗诇讬注讝专 砖讬讗讻诇 讗讚诐 讬"讚 住注讜讚讜转 讘讞讙 砖讛诐 住注讜讚讛 讗讞转 讘讬讜诐 砖讛讜讗 讞住讚 讘讬讜转专 讻讚讬 诇诪转拽 讘讛 驻"专 讚讬谞讬诐 讚诪谞爪驻"讱 讛住转讜诪讜转 砖讛诐 拽砖讬诐 讬讜转专 讜住注讜讚讛 讗讞转 讘诇讬诇讛 讻讚讬 诇诪转拽 讘讛 驻"专 讚讬谞讬诐 讚诪谞爪驻"讱 讛驻砖讜讟讜转 砖讛诐 讗讬谉 拽砖讬诐 讻诇 讻讱 讗诇讗 讛诐 诪诪讜转拽讬诐 拽爪转 诪爪讬讚诐 讜住讱 讛讻诇 砖诇 讛住注讜讚讜转 讛讜讗 讬"讚 诇专诪讜讝 讻讬 讛诐 转讬拽讜谉 驻"专 讚诪谞爪驻"讱 砖讛诐 讙诇讜讬讬诐 讘讞诪砖 讗爪讘注讜转 讛讬讚.
讜讛谞讛 讝讛 讛讗驻讜讟专讜驻讜住 讬讚注 讚专讘讬 讗诇讬注讝专 住讘讬专讗 诇讬讛 砖爪专讬讱 讬"讚 住注讜讚讜转 讗讞转 讘讬讜诐 讜讗讞转 讘诇讬诇讛 讗讱 讗诪专 讝讛 转讬谞讞 诇砖讗专 讗讚诐 砖讻讱 诪谞讛讙诐 诇讗讻讜诇 讻诇 讛讬诪讬诐 讗讞转 讘讬讜诐 讜讗讞转 讘诇讬诇讛 讗讱 讗谞讬 砖讚专讻讬 讘讻诇 讛讬诪讬诐 诇讗讻讜诇 住注讜讚讛 讗讞转 讘讻"讚 砖注讜转 砖诇 讬讜诐 讜诇讬诇讛 诪讛讜 砖讗注砖讛 讙诐 讘讞讙 讻讱?
讜讛砖讬讘 诇讜 专讘讬 讗诇讬注讝专 讘讻诇 讬讜诐 讗祝 注诇 驻讬 砖讗转讛 讗讜讻诇 住注讜讚讛 讗讞转 讛谞讛 讗址转旨指讛 诪址诪职砖讈执讬讱职 讘诐 讻旨址诪旨指讛 驻旨址专职驻旨职专指讗讜止转 诇注讜谞讙 讛讙讜祝 讜注讻砖讬讜 讘讞讙 砖讛讜讗 讝诪谉 讛诪讜爪诇讞 讬讜转专 诇诪讬转讜拽 讛讚讬谞讬诐 讜讛讙讘讜专讜转 讗执讬 讗址转旨指讛 诪址诪职砖讈执讬讱职 驻旨址专职驻旨侄专侄转 讗址讞址转 诇执讻职讘讜止讚 拽讜止谞职讱指? 拽专讗讛 '驻旨址专职驻旨侄专侄转' 诇专诪讜讝 讘讝讛 注诇 驻"专 讚诪谞爪驻"讱 讛驻转讜讞讜转 讜注诇 驻"专 讚诪谞爪驻"讱 讛住转讜诪讜转 诇转拽谞诐 讜诇诪转拽 讝讜 讘住注讜讚转 讛讬讜诐 讜讝讜 讘住注讜讚转 讛诇讬诇讛 讻诇 讗讞讚 诇驻讬 注专讻讜 讜诪讚专讙转讜.
讜讘讝讛 谞专讗讛 诇讬 讘住"讚 (诪诇讻讬诐 讘' 讛, 讬讘) '讛植诇止讗 讟讜止讘 讗植诪指谞指讛 讜旨驻址专职驻址旨专 谞址讛植专讜止转 讚址旨诪侄旨砖侄讉拽' 讗指诪值谉 注诐 讛讻讜诇诇 讙讬诪讟专讬讗 拽"讘 [102] 讛诐 拽"讘 讞专讜讘讬谉 讛谞转拽谞讬诐 注诇 讬讚讬 讗讻讬诇讛 砖注诇讬讛诐 谞讗诪专 讘住注讜讚转 专讘讬 讞谞讬谞讗 讘谉 讚讜住讗 (转注谞讬转 讻讚:) 讚讗诪专讛 讘转 拽讜诇 讜讞谞讬谞讗 讘谞讬 讚讬 诇讜 讘拽讘 讞专讜讘讬谉 诪注专讘 砖讘转 诇注专讘 砖讘转. 讜旨驻址专职驻址旨专 讛讜讗 转讬拽讜谉 驻"专 讜驻"专 砖诇 诪谞爪驻"讱 讛谞转拽谞讬诐 讙诐 讻谉 注诇 讬讚讬 讗讻讬诇讛 讻讗诪讜专 诇注讬诇. 讜讗诪专 谞址讛植专讜止转 讚址旨诪侄旨砖侄讉拽 讗讜转讬讜转 砖诐 讚"拽 讻讬 讘讻讜谞转 讛讗讻讬诇讛 讬砖 讻讜谞讛 砖诇 讚"拽 砖讛讜讗 诪住驻专 诪诇讜讬 砖诐 注"讘 砖讛讜讗 诪讜 讜诪住驻专 讗"诇 讛讜讬"讛 砖讘讬爪讬专讛 砖讛讜讗 谞讞 讜讛诐 讘住讜讚 诪谞讜"讞 讜注讜诇讛 诪住驻专诐 讚拽 讜讻谞讝讻专 讘砖注专 讛诪爪讜转 讘讻讜谞转 讛讗讻讬诇讛 讜谞讛专讜转 诇砖讜谉 讗讜专 讜讝讛讜 谞址讛植专讜止转 讚址旨诪侄旨砖侄讉拽 专讜爪讛 诇讜诪专 讛讗专讜转 砖诐 讚"拽 砖讝讗转 讛讻讜谞讛 砖讘讗讻讬诇讛 转讜注讬诇 诇讛爪诇讬讞 诪诇讗讻转 讛讘讬专讜专 讜讛诪讬转讜拽 讜讙诐 讬讛讬讛 注讝专 讘讝讛 诪讻诇 诪讬诪讬 讬砖专讗诇 转讜专讛 砖讘讻转讘 讜转讜专讛 砖讘注诇 驻讛 砖谞诪砖诇讜 诇诪讬诐 讜讛诐 谞转谞讜 诇讬砖专讗诇 讚讻转讬讘 (诪砖诇讬 讚, 讘) '讻执旨讬 诇侄拽址讞 讟讜止讘 谞指转址转执旨讬 诇指讻侄诐 转旨讜止专指转执讬 讗址诇 转址旨注植讝止讘讜旨'.





驻谞讬 讬讛讜砖注

讘诪砖谞讛 专"讗 讗讜诪专 讬"讚 住注讜讚讜转 讞讬讬讘 讗讚诐 诇讗讻讜诇 讘住讜讻讛 讗讞转 讘讬讜诐 讜讗讞转 讘诇讬诇讛. 讜讬砖 诇讚拽讚拽 讚讗讟讜 专"讗 诪谞讬谞讗 讗转讗 诇讗砖诪注讬谞谉 讜诇讗 讛讬讛 爪专讬讱 诇讜诪专 讗诇讗 讗讞转 讘讬讜诐 讜讗讞转 讘诇讬诇讛 讜诪诪讬诇讗 讬讚注讬谞谉 砖讛谉 讬"讚 讜讗讬谉 诪谞讬谉 讬"讚 专诪讝 讻诇诇 讘讚专砖讗 讚转砖讘讜 讻注讬谉 转讚讜专讜 讻讚讬 砖谞讗诪专 讚诇注讜诇诐 诪爪专讬讱 专"讗 砖讬砖诇讬诐 讛诪谞讬谉 砖诇 讬"讚 住注讜讚讜转. 讜注讜讚 拽砖讛 讻讬讜谉 讚讗讬 讗驻砖专 诇讝' 讬诪讬诐 讘诇讗 砖讘转 讜讘砖讘转 讘注讬谞谉 讙' 住注讜讚讜转 讗"讻 讟"讜 讘注讬谞谉 讻讚诪砖诪注 谞诪讬 讘驻专拽 讻诇 讻转讘讬 (砖讘转 讚祝 拽讬"讞) 讜拽讜砖讬讗 讝讜 砖讬讬讱 讬讜转专 注诇 诇砖讜谉 讛讟讜讗"讞 砖讛讘讬讗 诪砖谞讛 讝讜 讜讻"讻 讛讘"讬 讘砖诐 讛专讗"砖 讜讛专"谉 砖专讜爪讬谉 诇讚诪讜转 住注讜讚讛 砖诇讬砖讬转 诇讚讬讚谉 诇讗讜转谉 讬"讚 住注讜讚讜转 讚拽讗诪专 专"讗 诇注谞讬谉 讚讬讜爪讗讬谉 讘诪讬谞讬 转专讙讬诪讗 讜诇讗 讛专讙讬砖 讘讝讛 讚讗讚专讘讛 诪住讜讙讬讗 讝讜 诪砖诪注 诇讛讬驻讜讱 讚讗"讻 讟"讜 谞讬谞讛讜. 讜注讜讚 讚注讻"驻 转注诇讛 住注讜讚讛 砖诇讬砖讬转 诇转砖诇讜诐 讬"讚 住注讜讚讜转 讜讘讻讛"讙 诇讗讬讚讱 讚专"讗 讗诐 诇讗 讗讻诇 诇讬诇 讬"讟 专讗砖讜谉 砖爪专讬讱 诇讛砖诇讬诐 讘诇讬诇 讬"讟 讗讞专讜谉 讜讻转讘讜 讻诇 讛诪驻专砖讬诐 讚讻"砖 砖讗诐 讛砖诇讬诐 讘讗' 诪讝' 讚讬诪讬 讛讞讙 讬爪讗 讜讛讬讻讬 诪砖讻讞转 诇讛 讚转讬驻讜拽 诇讬讛 讚讘诇讗"讛 住注讜讚讛 砖诇讬砖讬转 注讜诇讛 诇讜 诇诪谞讬谉 讛砖诇诪讛 讜讻"砖 讚拽砖讛 讟驻讬 诇砖讬讟转 讛住讜讘专讬诐 讚住注讜讚讛 讙' 谞诪讬 讘注讬谞谉 驻转 讚讜拽讗 讜讬砖 诇讬讬砖讘 注"驻 砖讬讟转 专砖"讬 讜讬讘讜讗专 讘住诪讜讱:


讘驻专砖"讬 讘讚"讛 讗讬谉 诇讚讘专 拽爪讘讛 讗诐 专爪讜 诇讛转注谞讜转 讻讜'  谞专讗讛 讚诇砖讜谉 诇讛转注谞讜转 诇讗讜 讚讜拽讗 讚讗住讜专 诇讛转注谞讜转 讘讬"讟 诪讬讛讜 诪讚专讘谞谉 讗诇讗 讚注讬拽专 讻讜讜谞转讜 讚讗讬谉 讗谞讜 谞讝拽拽讬谉 诇讜 诪爪讚 讞讬讜讘 住讜讻讛. 讜注讜讚 讬砖 诇讜诪专 讚诇砖讜谉 诇讛转注谞讜转 讗转讬 讻驻砖讟讬讛 诇注谞讬谉 讗讻讬诇转 诇讬诇讛 讚讘诇讬诇 讞"讛 诇讗 讗砖讻讞谉 砖讜诐 讗讬住讜专 诇讛转注谞讜转 讘讜 讚诇讬诇讛 诇讗 砖诪讬讛 转注谞讬转 讻诇诇. 诪讬讛讜 诪讛 砖讛讜爪专讱 专砖"讬 诇驻专砖 讘诇砖讜谉 转注谞讬转 讜诇讗 诪驻专砖 讘驻砖讬讟讜转 砖讗诐 专爪讜 砖诇讗 诇讗讻讜诇 驻转 专砖讗讬 讛讬讬谞讜 诪砖讜诐 讚谞讬讞讗 诇讬讛 诇驻专砖 讗驻讬诇讜 诇诪"讚 讘讬讜诪讗 讚祝 注"讟 驻讬专讬 讘注讬 住讜讻讛 讜讻讚诪砖诪注 谞诪讬 诪诇砖讜谉 专砖"讬 讘住诪讜讱 讙讘讬 诪讬谞讬 转专讙讬诪讗 讜注"砖 讘转讜住驻转:


讘转讜住驻讜转 讘讚"讛 转砖讘讜 讻注讬谉 转讚讜专讜 讘讬专讜砖诇诪讬 讬诇讬祝 讘讙"砖 讻讜' 注住"讛. 谞专讗讛 讚讛讗 讚诪讬讬转讬 讛讱 讬诇驻讜转讗 讚讬专讜砖诇诪讬 讗诇讬讘讗 讚专"讗 讛讬讬谞讜 诪砖讜诐 讚诪砖诪注 诇讛讜 讚诇讗 驻诇讬讙 讛讬专讜砖诇诪讬 讗讙诪专讗 讚讬讚谉 讚诪砖诪注 讚讟注诪讗 讚专"讗 诪砖讜诐 转砖讘讜 讻注讬谉 转讚讜专讜. 讜讘讗诪转 砖讗讬谉 讝讛 讟注诐 注讬拽专 讚讜讚讗讬 砖驻讬专 拽讗诪专讬 专讘谞谉 诪讛 讚讬专讛 讗讬 讘注讬 讗讻讬诇 讗讬 讘注讬 诇讗 讗讻讬诇 诪砖"讛 诪讬讬转讬 谞诪讬 讛讱 讙"砖 讚讬专讜砖诇诪讬 讚讛讗讬 转砖讘讜 讚住讜讻讛 讛讜讬 讻讗讬诇讜 讻转讬讘 讘讬讛 讘讛讚讬讗 讬讜诪诐 讜诇讬诇讛 讻诪讜 讘转砖讘讜 讚诪讬诇讜讗讬诐 讜讛讱 讙"砖 讘讗 诇诇诪讚 讚诇讬诇讜转 讻讬诪讬诐 诇讙诪专讬 诇注谞讬谉 住讜讻讛 讜诇讗驻讜拽讬 讚诇讗 谞讬诇讬祝 住讜讻讛 诪诇讜诇讘 诪讛 诇讛诇谉 讬诪讬诐 讜诇讗 诇讬诇讜转 讻讚讗讬转讗 谞诪讬 讘讙诪专讗 讚讬讚谉 讘专"驻 诇讜诇讘 讜注专讘讛 讚诪讬讬转讬 讛讱 讙"砖 讙讜驻讗 诇注谞讬谉 讝讛 讚诇讬诇讜转 讻讬诪讬诐 讜讗"讻 诪讗讞专 砖讝讻讬谞讜 诇讚讬谉 讚诇讬诇讜转 讻讬诪讬诐 诇注谞讬谉 住讜讻讛 讜讻讬讜谉 讚讘讬讜诐 讜讚讗讬 注讬拽专 诪爪讜转 住讜讻讛 诇注谞讬谉 讗讻讬诇讛 讜砖转讬讬讛 讻讚讬诇讬祝 诇讛 讛讻讗 讜诇拽诪谉 讘讘专讬讬转讗 诪转砖讘讜 讻注讬谉 转讚讜专讜 讗"讻 讘诇讬诇讛 谞诪讬 爪专讬讱 诇拽讬讬诐 诪爪讜转 住讜讻讛 讘讗讻讬诇讛 讜砖转讬讬讛 讻诪讜 讘讬讜诐 讻谉 谞专讗讛 诇讬 谞讻讜谉 讜诪讛 砖讛讘讬讗讜 讛转讜住驻讜转 讛讬专讜砖诇诪讬 讗诇讬讘讗 讚专讘谞谉 讛讬讬谞讜 诪砖讜诐 讚讗砖诪注讬谞谉 诪讬谞讛 讚讘诇讬诇讛 专讗砖讜谞讛 讞讬讬讘 诇讗讻讜诇 讻讝讬转 讚讙谉 讘住讜讻讛 讜诇讗讻讜诇 诇转讗讘讜谉 讻诪讜 讘诪爪讛 讜讚讜"拽:


讘驻讬专砖"讬 讘讚"讛 讞讝专 讘讜 专' 讗诇讬注讝专 讗爪诇 讞讻诪讬诐 讻讜' 诇讜诪专 砖讗讬谉 诇讚讘专 拽爪讘讛 讻讜' 讞讜抓 诪诇讬诇讬 讬"讟 讛专讗砖讜谉 讜讘讛讗 诪讬讛讗 驻诇讬讙 注诇讬讬讛讜 砖讬砖 诇讛 转砖诇讜诪讬谉 讻诪讜 讘拽专讘谞讜转 注讻"诇. 讜讬砖 诇讚拽讚拽 讻讬讜谉 讚注"讻 诇诪讗讬 讚讛讚专 讘讬讛 专"讗 诪讬"讚 住注讜讚讜转 讗驻"讛 诪讜讚讛 讘诇讬诇 讬"讟 专讗砖讜谉 讛讬讬谞讜 诪砖讜诐 讚讗讬转 诇讬讛 讛讱 讙"砖 讚讟"讜 讟"讜 诪讞讙 讛诪爪讜转 讗"讻 讻讬讜谉 讚诪爪讛 诇讬诇 专讗砖讜谉 讙讜驻讗 讗讬谉 诇讛 转砖诇讜诪讬谉 讻拽专讘谞讜转 讗"讻 诪讗讬 住讘专讗 讬砖 诇讜诪专 讚住讜讻讛 讘注讬 转砖诇讜诪讬谉 讬讜转专 诪诪爪讛 讜讚讬 诇讘讗 诪谉 讛讚讬谉 诇讛讬讜转 讻谞讚讜谉 讜拽讬"诇 谞诪讬 讚讗讬谉 讙"砖 诇诪讞爪讛. 讜注讜讚 讗驻讬诇讜 讗转"诇 讚诪砖诪注 诇专"讗 砖讜诐 讟注诐 诇讚诪讜转 住讜讻讛 诇拽专讘谞讜转 讟驻讬 诪诪爪讛 讗讻转讬 拽砖讛 讗讬驻讻讗 谞讬诇讬祝 诪爪讛 诪住讜讻讛 讘讛讱 讙"砖 讙讜驻讗 讚诇讬讘注讬 转砖诇讜诪讬谉:


讜专讗讬转讬 讘讞讬讚讜砖讬 讛专讬讟讘"讗 讝"诇 砖讻转讘 讚诪爪讛 讜讚讗讬 讗讬谉 诇讛 转砖诇讜诪讬谉 讚讗讬转拽砖 诇驻住讞. 讜拽砖讬讗 诇讬 讘讙讜讜讛 讚讗"讻 讘讝诪谉 讚诇讬讻讗 驻住讞 诇讗 诇讞讬讬讘 讘诪爪讛 讘诇讬诇讛 专讗砖讜谞讛 讜讻讬讜谉 讚诇拽讜砖讟讗 讚诪讬诇转讗 拽讬"诇 讚诪爪讛 讘讝诪谉 讛讝讛 讚讗讜专讬讬转讗 讻讚讗讬转讗 讘砖讬诇讛讬 驻住讞讬诐 讜讘讻诪讛 讚讜讻转讬 讗诇诪讗 讚诇讬转讗 诇讛讱 讛讬拽讬砖讗 讚诪爪讛 诪驻住讞 讜讬砖 诇讬讬砖讘 讘讚讜讞拽. 讜诇注"讚 谞专讗讛 讚讟注诪讗 讚专"讗 讚住讜讻讛 讬砖 诇讛 转砖诇讜诪讬谉 讻诪讜 讞讙讬讙讛 诇讗讜 诪住讘专讗 讘注诇诪讗 讗讬转 诇讬讛 讛讻讬 讗诇讗 诪砖讜诐 讚讗砖讻讞谉 讚住讜讻讛 讗讬转拽砖 诇讞讙讬讙讛 诇注谞讬谉 讚讗住讜专 讘讛谞讗讛 讻诇 讝' 讜讻讚讗讬转讗 谞诪讬 讘驻"拽 讚祝 讬"讗 注"讘 讗"讻 讛讗 拽讬"诇 讚讗讬谉 讛讬拽砖 诇诪讞爪讛 讜讬诇讬祝 谞诪讬 诇注谞讬谉 转砖诇讜诪讬谉 讜讛讗 讚诇讗 讬诇驻讬谞谉 诪爪讛 诪住讜讻讛 讘讛讱 讙"砖 讙讜驻讗 讟"讜 讟"讜 讛讬讬谞讜 讚讻讬讜谉 讚注讬拽专 讙"砖 讛讬讬谞讜 讞诪砖讛 注砖专 转讜 诇讗 诪爪讬谞谉 诇讗讜拽诪讬 讛讱 讙"砖 讗诇讗 讘讚讘专讬诐 砖讛谉 讘讞诪砖讛 注砖专 注爪诪讜 讜诇讗 诇砖讗专 讬诪讬诐 讜讻讛"讙 讻转讘讜 讛转讜住驻讜转 讘讻诪讛 讚讜讻转讬 讗诇讗 讚讻诇 讝讛 讗讬谞讜 讗诇讗 诇驻讬 驻专砖"讬 诪砖讗"讻 诇驻讬 驻讬' 讛转讜住驻讜转 讘讚"讛 讞讝专 讘讜 砖讻转讘讜 讚诪讬"讚 住注讜讚讜转 诇讗 讛讚专 讘讬讛 专"讗. 讜讗"讻 诇驻"讝 诇讗 砖谞讬 诇讬讛 诇专"讗 讘注讬拽专 讞讬讜讘 讬砖讬讘转 住讜讻讛 讘讬谉 诇讬诇讛 专讗砖讜谞讛 诇砖讗专 讬诪讬诐 讚讻讜诇讛讜 诪转砖讘讜 讻注讬谉 转讚讜专讜 谞驻拽讗 讜讗"讻 诇讬转 诇讬讛 讛讱 讙"砖 讚讟"讜 讟"讜 诇注谞讬谉 讞讬讜讘 讬砖讬讘转 住讜讻讛. 讜诇驻"讝 讛讚专讗 拽讜砖讬讗 诇讚讜讻转讗 诪讗讬 砖谞讗 诇讬诇讛 专讗砖讜谞讛 讚讘注讬 专"讗 转砖诇讜诪讬谉 讜诪"砖 砖讗专 讬诪讬诐 讚诇讗 讘注讬 转砖诇讜诪讬谉 讜诪"砖 诪爪讛 讚讗驻讬诇讜 诇讬诇讛 专讗砖讜谞讛 诇讗 讘注讬 转砖诇讜诪讬谉 讜爪"注 诇讬讬砖讘 讜诇驻诪"砖 谞转讬讬砖讘 驻讬专砖"讬 诪诪讛 砖讛拽砖讜 讘转讜住驻讜转 注诇 驻讬专讜砖讜 讜讚讜"拽:


讘转讜住驻讜转 讘讚"讛 讘诪讬谞讬 转专讙讬诪讗 驻讬' 讘拽讜谞讟专住 讻讜' 讜讗讬 讗驻砖专 诇讜诪专 讻谉 讚讛讗 专讘讗 诪住讬拽 讻讜' 注住"讛. 讻讘专 讻转讘转讬 讘诪砖谞转讬谞讜 讚驻讬专砖"讬 讘砖诪注转讬谉 讛讬讬谞讜 讗诇讬讘讗 讚诪"讚 讘讬讜诪讗 讚驻讬专讬 讘注讬 住讜讻讛 讜诪诪讬诇讗 讚讗"砖 谞诪讬 讗驻讬诇讜 讗诇讬讘讗 讚专讘讗 讻讬 讛讗讬 砖讬谞讜讬讗 讚讬讜诪讗 讚诪讬谞讬 转专讙讬诪讗 谞诪讬 驻讬专讬 谞讬谞讛讜 讜讗祝 注"讙 讚驻讬专讬 诇讗 讘注讬 住讜讻讛 讗驻"讛 诪讛谞讬 诇注谞讬谉 讛砖诇诪讛 讜讻注讬谉 讝讛 讻转讘讜 讛转讜住驻讜转 讘砖诐 讛讬专讜砖诇诪讬:

